*Melléklet a ……/2021. sz. Képviselő-testületi határozathoz*

**Gazdasági program**

**Kiskőrös**

**Földrajzi elhelyezkedés**

Kiskőrös Bács-Kiskun megye középső részén, a Dél-alföldi régióban helyezkedik el. Kecskeméttől nagyjából 60 km-re fekszik déli irányban, Kalocsától pedig 30 km-re keleti irányban. A Kiskőrösi járás székhelye, kistérségi központ. A település vonzásközpont, mely kiterjed a környező településekre, jelentősége már évtizedek óta tapasztalható ennek előnyös mivolta jelenik meg a térségben betöltött stabil szerepben, amely bizonyos területeken, így az ipari termelést tekintve növekvő tendenciát mutat.

Az országhatárral másodrendű főút, a megyeszékhellyel harmadrendű út köti össze, a fővárossal közvetlen vasúti kapcsolata van, ahol a közeljövőben az ország legnagyobb volumenű fejlesztése is megvalósulhat.

**Természeti környezet**

Kiskőrös Duna Borrégió és a Kunsági Borvidék részeként szőlő és bortermő vidék, jelentősége az 1800-as évek végi nagy filoxérajárvány óta meghatározó. Több kiváló borászat is működik a városban, amelyek termékeiket országos és nemzetközi versenyeken is rendszeresen sikerrel mérettetik meg.

A város belterületétől nyugatra és északra fekvő, mélyebb részei képezik a homokhátság peremét, ahol a hajdani összefüggő, lápos turjánvonulat felszabadult láncolatának maradéka található (pl. a Kis- és Nagy-Csukás tó, Szücsi erdő, Hortobány), melyek jelentős természeti értéket képviselnek. Néhány kisebb foltban a település belterületétől délre és keletre is húzódnak „ex lege” láp foltok, továbbá a település közigazgatási területének észak-keleti határán (külterület 0202/2 és 0202/56 hrsz.) egy „ex lege” szikes tó is benyúlik. Ezek a lápterületek a természet védelméről szóló 1996. évi LIII. törvény által „ex lege” azaz a törvény erejénél fogva védelemben részesülnek. Kiterjedésük kb. 2330 ha, mely a település közigazgatási területének csaknem egynegyede. A várostól É-i irányban terül el a kiskőrösi Szücsi-erdő természetvédelmi terület. A 92 ha nagyságú területét 1974-ben nyilvánították először védetté.

A Szücsi erdő helyi jelentőségű természetvédelmi területet Kiskőrösi-turjános néven már az egyes természeti területet védetté, valamint helyi jelentőségű természetvédelmi területek országos jelentőségűvé nyilvánításáról, továbbá természetvédelmi területek határának módosításáról szóló 7/1990. (IV.23.) KVM rendelet országos jelentőségű természetvédelmi területté nyilvánította, mely védettséget a Kiskőrösi-turjános természetvédelmi terület védettségének fenntartásáról szóló 163/2007. (XII.23.) KvVM rendelet is megtartott. Az Alföldön egykor kiterjedt láperdők maradványa, erdei tisztásokkal, kaszáló rétekkel tarkítva, állományalkotó a kőrises-égerláp természetes erdőtársulás, változatos és színes cserjeszinttel. Botanikai és dendrológiai jelentősége számottevő.

Növényvilág: A növényvilágot tekintve a város térségének időszakosan vízzel borított láp- és réti talajon fajgazdag, üde és kiszáradó láprétekben gyönyörködhetünk.

 Az üde típusok fő képviselői a csát és síklápok és a szittyós síklápok, a kiszáradó láprétek közül pedig a mészkedvelő kékperjes rétek a jellemzők. A lápréteken különböző sás fajok uralkodnak, a keskeny- és széles-levelű gyapjúsás, a réti boglárka sárga virágtengeréhez csatlakozik a rózsaszín kétlaki macskagyökér. Megtalálható a legszebb hazai nőszirom faj, a kékvirágú szibériai nőszirom és a mérgező hatású, magasra növő fehér zászpa. A kiszáradó láprétek állományalkotója a kékperje. Szembeszökő a magasra növő szürke aszat és a sok fehér virágot hordó északi galaj. Közöttük alig észrevehetők az apró békalen fehér virágai. A láprétek magasabb, szikesedő területein él a lila virágú sziki cickafark és a bársony kerep. Az őszi fajok megjelenését jelzi a piros színű őszi vérfű, a különleges szépségű nagy, rózsaszínű buglyos szegfű és kaszálás után - kiszabadulva az árnyékból - megjelenik egy érdekes növény, a fehér májvirág, mely a szirmok felett mézcseppeket utánzó álnektáriumokat visel. Az általánosan elterjedt ördögharapta fű társaságában él két "festőnövény" fajta a festő rekettye és a festő zsoltina. A képperjés rétek díszes, mélykék virágú jellegzetes növénye a kornis tárnics. A kőrises-égerlápok esetében a lombkorona szintet a fehér és rezgőnyár és a magyar kőris alkotja. Alatta gyér cserjeállomány található, melynek alkotói a kányabangita, kutyabenge, vörösgyűrűsom és a hamvas szeder a vízből kiemelkedő magasabb foltokat foglalják el. A szárazabb térszinten a fagyal, a mogyoró és a kecskerágó jelentősebb. A gyepszinten a mélyebben fekvő területeken él a pénzlevelű lizinka, a fehér zászpa, a mocsári- és rosttövű sás, a mocsári perje, a mocsári kocsord és a sárga nőszirom. Magasabb fekvésben megtalálható a gyöngyvirág, a széleslevelű salomonpecsét.

Állatvilág: A környék állatvilága színes képet mutat. Az állandó vízjárású tavakban, csatornákban élő halfajok a ponty, az amur, a vörösszárnyú keszeg, a csuka, a díszes külsejű naphal és a Dél-Európából származó tömegesen elterjedt ezüstkárász. A kétéltűek közül elterjedt a mocsári béka, a tavi- és kecskebéka, valamint a varangyok közül mindkét hazai faj a zöld- és barnavarangy. Két gőte faj a tarajos- és a pettyes gőte is megtalálható. A hüllők közül megtalálható a mocsári teknős, a vízisikló, a fürge- és a zöldgyík.

A turjános területek fészkelő madarai közül általánosan elterjedt a foltos nádiposzáta és a sárszalonka. Ritkaságként előfordul a hamvas rétihéja, a rendkívül óvatos nagy póling és hangos énekű réti tücsökmadár. Az emlősök közül általánosan elterjedt a sün és a földalatti életet élő vakond. A turján vidéket sűrűn lakja az erdei cickány és a jóval kisebb testű törpe cickány. A menyétfélék közül előfordul a hermelin és a menyét. A ragadozók közül gyakran látható a róka. A mocsaras területek jellegzetes rágcsálója a törpe egér és a kószapocok. A csatornák elterjedt rágcsálója a pézsmapocok, az erdős, fás ligetek lakója az erdei egér. A patások közül a legelterjedtebb az őz, a dunai ártér felől bevándorló ritkán előforduló szarvas és a mocsaras részeken egyre inkább otthont találó vaddisznó.

Vízrajz: Kiskőrös a Duna-Tisza Köze dunai vízgyűjtőjének hátsági részén, a Duna-völgyi Főcsatorna vízgyűjtő területén fekszik. Ebben a térségben találhatók a hátság legalacsonyabban fekvő területei. A terület fő lejtési iránya délkelet-északnyugati. Domborzata enyhén hullámos síkság, jellemzően a fő lejtési irányban húzódó buckasorokkal és a hasonló csapású, széles, vizenyős, gyakran tőzeggel, láppal borított laposokkal, mélyedésekkel.

A homokhátak között számos kisebb-nagyobb állóvíz húzódik, melyek jelentős része időszakos jellegű. A város térsége kislefolyású, száraz, vízhiányos területnek minősül. A fajlagos lefolyás 0, 5 l/s/km2, a lefolyási tényező 3 %, az éves vízhiány (amennyivel a csapadék alatta marad a potenciális párolgás helyi értéknek) pedig 130-150 mm körüli értéket mutat.

A XX. század elején a homokhátak közötti mélyedésekben mesterséges csatornákat létesítettek, melyeket a nedves és száraz időszakok tapasztalatai alapján fejlesztettek tovább.

A csatornák - melyek nyomvonala a fő lejtésiránynak megfelelő - felfűzték a korábban említett állóvizek többségét és biztosították azok vízszintjének a térség igényeihez igazodó szabályozását. A csatornák vízjárására jellemző a tél végi, kora tavaszi nagyvíz, míg nyár derekán, ősszel sok esetben egyáltalán nincs vizük. Kivételek ez alól a hátság peremi csatornaszakaszok, ahol a talajvízállástól függően annak megcsapolása révén szinte állandóan tapasztalható kisebb vízkészlet.

A térség legjelentősebb felszíni vize a Duna-völgyi Főcsatorna, a város külterületi határának nyugati részén húzódik. Kettős rendeltetésű csatorna, csapadékos időszakban a belvizek elvezetését szolgálja, száraz időszakban a Dunáról bevezetett öntöző vizet szállítja.

A város közigazgatási határának ÉK-i szélét érinti a VII. csatorna, mely több állóvízen halad keresztül, így a Vadkerti tavon, a Kisbüdös-tón, a Lázár-tón és a Nagy-tón.

A település belterületének É-i határán halad a VII/C. csatorna, amely Soltvadkerttől indul, és az ún. Szücsi erdőn keresztül északnyugati irányba haladva torkollik a VII. csatornába. A város belterületi vizeinek főbefogadója a VII/B. csatorna, mely közvetlenül a Duna-völgyi Főcsatornába torkollik.

A VI. csatorna kis mértékben vesz részt a város belterületi vízelvezetésében, a városhoz tartozó Erdőtelek vizeinek befogadója. Soltvadkerttől indul és a Kis-Csukástó vízháztartásában játszik szerepet.

A Csukás - Csábor csatorna és mellékágai a város külterületének délnyugati sarkát érinti, és keresztülhalad az ott található Nagy-Csukás tavon. A tó belvíztározó funkciót is ellát 95.80 mBf-i üzemi vízszintnél a kapacitása 235.000 m3.

Az 50-60-90-120 és 130-150 mélységben pleisztocén korban kialakult képződmények, melyek alkalmasak ivóvíz célú víznyerésre megfelelő mennyiségű és minőségű ivóvizet biztosítanak a városnak. A vizek megfelelő minősége metán, arzén, vas és mangán tartalma miatt fogyasztás előtt megfelelő kezelést igényelnek.

Nagymélységből kitermelendő magas sótartalmú és magas hőmérsékletű termálvizek találhatók a felsőpannon kori rétegekben 800-1000 métermélységben. A városi fürdő kútjait ilyen vízkutak táplálják, melyek vízhőfoka 58 Co, vízhozama 300-400 liter/perc, összes sótartalma 8000 mg/l.

A természeti környezet hasznosítása során a mindig fenntartható fejlődés elvét kell szem előtt tartani, tehát a jelenben meglévő erőforrásokat oly módon kell hasznosítani, hogy a jövő generáció számára is biztosított legyen az evvel való gazdálkodás lehetősége.

**Infrastrukturális ellátottság**

## Kiskőrös Város közigazgatási területén 7444 lakás van. Ebből belterületi lakások száma 6874 db.

## A belterületi kisfeszültségű villany hálózat hossza 109,3 km, a külterületi hálózat hossza 43,04 km. A belterületen bekapcsolt fogyasztók száma 7391, külterületen 1028 fogyasztó.

Kiskőrös Város közvilágítását 1775 db vegyes típusú ( kompakt Hgl) lámpatest biztosítja 104,46 kW teljesítménnyel.

## Kiskőrös várost ellátó összes gázvezeték hossza: 136.118 m

* Ebből belterületen üzemelő vezeték hossza: 128.241 m
* Ebből külterületi üzemelő vezeték hossza: 7.518 m
* Gerinc hálózat hossza: 91.178 m
* Leágazás hossza: 44.940 m

## A gáz hálózatba bekapcsolt lakások (ingatlanok) száma: 5180 db.

##

Ivóvíz hálózat hossza:

* Kiskőrös 76.315 m
* Ökördi 1.305 m

Ivóvízhálózatra kapcsolt lakások száma:

* Kiskőrös 6.045 db
* Ökördi 37 db

A biológiai szennyvíztisztító telep kapacitása 3000 m3/nap. Tisztítás folyamata: biológiai nitrifikáció, denitrifikáció, foszfor elválasztás, biztonsági szimultán vegyszeres kicsapolással kiegészítve. Iszapkezelés: a biológiai rendszerből kilépő stabil iszapot ülepítik, gravitációsan sűrítik végül géppel víztelenítik. A telep napi forgalma 2500 m3. Lakosságtól begyűjtött és a telepre kiszállított szennyvíz mennyiség 2019-ban: 7.321 m3. A hálózatra kapcsolt lakások száma 5.150 db, a kiépített szennyvízhálózat hossza 66,956 km.

A belterületen keletkező csapadék vizet 16, 4 km zárt csatorna és 36 km nyitott árok rendszer vezeti el.

Belterületi összes út hossza 78.840 m, ebből 9.970 m megyei közútkezelő kezelésében. Önkormányzati utak 68.870 m, ebből 64.649 m szilárd burkolattal ellátott, 3.936 m földút. Külterületi önkormányzati utak közül szilárd burkolatú 5.8 km. Belterületi járdák hossza 133 km, ebből kiépített 38,623 km. A szilárd burkolatú gépkocsi parkolók területe 17.000 m2 1366 db gépkocsi fér el rajta.

Belterületen a háztartási hulladék elszállítása rendszeres és szervezett. A hulladékszállításba bekapcsolt lakások száma: 5.125 db. Évente összegyűjtött hulladék mennyisége 10.000 m3/év, ebből Kiskőrös belterületéről beszállított hulladék 9.850m3/év, külterületről 150 m3/év. A hulladék összetétele: kommunális 7.500 m3/év, építési törmelék 2.500 m3/év.

A város közterületéből belterjesen kezelt park 8.03 ha külterjesen gondozott park 4.4 ha nagyságú.

Városunkban két temető üzemel. A köztemetői funkciót az Evangélikus Egyház tulajdonában lévő látja el. A baptista temetőt temetkezésre már nem használják.

|  |
| --- |
| **INFRASTRUKTÚRA** |
| **Kiépítettsége %-ban** |
| **Elektromos hálózat** | **98-99 %** |
| **Ivóvíz hálózat** | **95,6 %** |
| **Szennyvíz hálózat** | **98 %** |
| **Vezetékes gáz hálózat** | **75,36 %** |
| **Településen belüli úthálózat** | **92,6 %** |

**Épített és természeti környezet védelméről**

Kiskőrös hazánk legnagyobb homokvidékén, a Duna-Tisza közi Hátság nyugati peremén helyezkedik el. A táj északon agyagos, homokos felszínű Gödöllői dombságig húzódik. Nyugaton a Dunamenti Síkság, Délen az Észak-Bácskai löszös hátság, Keleten a Közép- és Alsó-Tiszavidék határolja. Kiskőrös a Duna-Tisza köze dunai vízgyűjtőjének hátsági részén a Duna-völgyi főcsatorna vízgyűjtő területén fekszik, ahol a hátság legalacsonyabban fekvő területei találhatók. A terület fő lejtési irány DK-ÉNY. Domborzata enyhén hullámos síkság, jellemzően a fő lejtési irányban húzódó bucka sorokkal és hasonló csapású, széles, vizenyős, gyakran tőzeggel, láppal borított laposokkal, mélyedésekkel. A homokhátságon számos kisebb – nagyobb állóvíz húzódik, melyek jelentős része időszakos jellegű. A város térsége kis lefolyású, száraz, vízhiányos területnek minősül. A fajlagos lefolyás 0,5 l/sec/km2, a lefolyási tényező 3 %, az éves vízhiány 130-150 mm körüli értéket mutat. A mai felszín kialakulása hosszú geológiai folyamat eredménye. Ismeretes, hogy a talajok jellegét a földtani, éghajlati, domborzati, biológiai tényezők és a talajok kora határozza meg, az emberi tevékenység csupán módosítja, alakítja ezt. Kiskőrös környékén többnyire futóhomok talajok alakultak ki, de többféle réti talajtípus és karbonát-maradványos barna erdőtalaj is megtalálható. Ahol magasan volt a talajvíz, gazdag lápi vegetáció alakult ki. Ebből képződött Kecel, Akasztó határában a tőzeg, és kialakult az ún. Turjánvidék (mocsaras, lápos, nádas terület), amely Dabas-Ócsa határától Kiskőrösig tart, ennek része a Szücsi erdő is. Az ötvenes években a település szélén olaj után kutatva 56 oC-os konyhasós-jódos-brómos hévízre bukkantak a szakemberek, mely igen kedvező gyógyhatású. Kiskőrös határát az emberi beavatkozások, tereprendezés, csatornázás nagymértékben megváltoztatták. A mezőgazdasági művelésre nagy területeket vontak be, a táj eredeti felszíni formációi megszűntek. A város közigazgatási határának ÉK-i szélét érinti a VII. csatorna, mely több állóvízen halad keresztül, így a Vadkert tavon, a Kisbüdös tavon, a Lázár tavon, a Szarvas-tavon és a Nagy tavon. Jelentős ipari szennyezés nem éri. Vízminősége mezőgazdasági vízhasznosítási szempontból megfelelő. Kiskőrös város belterületének északi határán halad a VII/C csatorna, amely Soltvadkert várostól indul és a Szűcsi erdőn át a Kiskunsági Nemzeti Park területén keresztül ÉNY-i irányba haladva torkollik a VII. csatornába. A Csukás-Csábor csatorna és mellékágai a város külterületének déli részét érinti és keresztül halad a Nagy-Csukás tavon. A tó belvíztározó funkciót is ellát 95.80 mBf-i üzemi vízszinttel és 235 000 m3 kapacitással. A víz minősége öntözésre és halélettani szempontból is megfelelő.

**Éghajlat**

Kiskőrös az ország szárazabb régiójába tartozik. Az évi átlagos csapadékmennyiség 5-600 mm között alakul. Az évi középhőmérséklet 10 0C fok felett van. Az évi középhőmérséklet 10-11 oC, januárban -1 oC és -2 oC, júniusban 21 oC és 22 oC az átlag. A legmelegebb hónap a július, ekkor az átlagos középhőmérséklet megközelíti a 22 oC fokot. Ezzel szemben a leghidegebb hónap január átlagos középhőmérséklete –1 oC fok alatt alakul. Időjárására jellemző, hogy napfényben igen gazdag része ez az országnak a napsütéses órák száma meghaladja a 2100 órát is. Az erősebb szelek 20 %-a északnyugati, 19 %-a nyugat-északnyugati. Az uralkodó szélirány ÉNY-i, az átlagos szélsebesség pedig eléri a 2,9 m/s. A növénytermesztés szempontjából Kiskőrös igen jó fekvésű, hiszen az utolsó tavaszi fagyok ideje április közepére esik, szemben az ország északi részével, ahol akár még májusban is fagyhat. Az éghajlatváltozás ezt a területet is érinti. Az elmúlt 30 évben közel 3 oC fokkal nőttek a nyári maximumhőmérsékletek értékei, és az előrejelzések szerint a nyári átlaghőmérséklet a jövőben akár 5 oC fokkal is emelkedhet. A csapadék évenkénti és havonkénti eloszlása igen szeszélyes. Az évi csapadékmegoszlást a júniusi és novemberi maximum, januári és februári minimum jellemzi. Nyáron gyakori az aszály, a téli hótakaró vastagsága ingadozó. A tenyészidőszakra általában 300 mm körüli csapadék jut. Az utóbbi évtizedekben legtöbb csapadék 1974-ben hullott, elérte a 760 mm-t, 1977-ben pedig mindössze 360 mm volt az évi összes csapadék. Napjainkban egyre hangsúlyosabban vetődik fel a természeti adottságok humán értékei használatának igénye, a természetes élőhelyek, tájképi értékek védelmének szükségessége, természet-közeli állapotuk hosszú távú fenntartásának követelménye. Egyszerre kell a hasznosítás és a megőrzés - egyszóval a környezetgazdálkodás - szempontjait úgy ütköztetni, összehangolni, hogy a természeti adottságok és értékek, mint a közösségi, "városi kincstár" tulajdona, hosszú távon megmaradhasson, megújulhasson és szolgálhassa utódaink örömét és érdekeit. A fenntartható fejlődés elvét szem előtt tartva a jelenben meglévő erőforrásokat oly módon kell hasznosítani, hogy a jövő generáció számára is biztosított legyen az evvel való gazdálkodás lehetősége.

**Élővilág**

A város belterületétől nyugatra és északra fekvő, mélyebb részei képezik a homokhátság peremét, ahol a hajdani összefüggő, lápos turjánvonulat felszabadult láncolatának maradéka található (pl. a Kis- és Nagy-Csukás tó, Szűcsi erdő), melyek jelentős természeti értéket képviselnek. Néhány kisebb foltban a település belterületétől délre és keletre is húzódnak „ex lege” láp foltok, továbbá a település közigazgatási területének észak-keleti határán (külterület 0202/2 és 0202/56 hrsz.) egy „ex lege” szikes tó is benyúlik. Ezek a lápterületek a természet védelméről szóló 1996. évi LIII. törvény által „ex lege” azaz a törvény erejénél fogva védelemben részesülnek. Kiterjedésük kb. 2330 ha, mely a település közigazgatási területének csaknem egynegyede. A várostól É-i irányban terül el a kiskőrösi Szűcsi-erdő természetvédelmi terület. A 92 ha nagyságú területét 1974-ben nyilvánították először védetté. A Szűcsi erdő helyi jelentőségű természetvédelmi területet Kiskőrösi-turjános néven már az egyes természeti területet védetté, valamint helyi jelentőségű természetvédelmi területek országos jelentőségűvé nyilvánításáról, továbbá természetvédelmi területek határának módosításáról szóló 7/1990. (IV.23.) KVM rendelet országos jelentőségű természetvédelmi területté nyilvánította, mely védettséget a Kiskőrösi-turjános természetvédelmi terület védettségének fenntartásáról szóló 163/2007. (XII.23.) KvVM rendelet is megtartott.

Az Alföldön egykor kiterjedt láperdők maradványa, erdei tisztásokkal, kaszáló rétekkel tarkítva, állományalkotó a kőrises-égerláp természetes erdőtársulás, változatos és színes cserjeszinttel. Botanikai és dendrológiai jelentősége számottevő.

**Növénytakaró**

A város térségének időszakosan vízzel borított láp- és réti talajon faj gazdag, üde és kiszáradó láprétekben gyönyörködhetünk. Az üde típusok fő képviselői a csát és síklápok és a szittyós síklápok, a kiszáradó láprétek közül pedig a mészkedvelő kékperjes rétek a jellemzők. A lápréteken különböző sás fajok uralkodnak, a keskeny- és széles-levelű gyapjúsás, a réti boglárka sárga virágtengeréhez csatlakozik a rózsaszín kétlaki macskagyökér. Megtalálható a legszebb hazai nőszirom faj, a kékvirágú szibériai nőszirom és a mérgező hatású, magasra növő fehér zászpa. A kiszáradó láprétek állományalkotója a kékperje. Szembeszökő a magasra növő szürke aszat és a sok fehér virágot hordó északi galaj. Közöttük alig észrevehetők az apró békalen fehér virágai. A láprétek magasabb, szikesedő területein él a lila virágú sziki cickafark és a bársony kerep. Az őszi fajok megjelenését jelzi a piros színű őszi vérfű, a különleges szépségű nagy, rózsaszínű buglyos szegfű és kaszálás után - kiszabadulva az árnyékból - megjelenik egy érdekes növény, a fehér májvirág, mely a szirmok felett mézcseppeket utánzó álnektáriumokat visel. Az általánosan elterjedt ördögharapta fű társaságában él két "festőnövény" fajta a festő rekettye és a festő zsoltina. A kékperjés rétek díszes, mélykék virágú jellegzetes növénye a kornis tárnics. A kőrises-égerlápok esetében a lombkorona szintet a fehér és rezgőnyár és a magyar kőris alkotja. Alatta gyér cserjeállomány található, melynek alkotói a kányabangita, kutyabenge, vörösgyűrűsom és a hamvas szeder a vízből kiemelkedő magasabb foltokat foglalják el. A szárazabb térszinten a fagyal, a mogyoró és a kecskerágó jelentősebb. A gyepszinten a mélyebben fekvő területeken él a pénzlevelű lizinka, a fehér zászpa, a mocsári- és rosttövű sás, a mocsári perje, a mocsári kocsord és a sárga nőszirom. Magasabb fekvésben megtalálható a gyöngyvirág, a széleslevelű salomonpecsét.

**Állatvilág**

Az állandó vízjárású tavakban, csatornákban élő halfajok a vörös szárnyú keszeg, a csuka, a díszes külsejű naphal és a Dél-Európából származó tömegesen elterjedő ezüstkárász. A kétéltűek közül elterjedt a mocsári béka, a tavi- és kecskebéka, valamint a varangyok közül mindkét hazai faj a zöld- és barnavarangy. Két gőte faj a tarajos- és a pettyes gőte is megtalálható. A hüllők közül megtalálható a teknősbéka, a vízisikló, a fürge- és a zöldgyík.

A turjános területek fészkelő madarai közül általánosan elterjedt a foltos nádiposzáta és a sárszalonka. Ritkaságként előfordul a hamvas rétihéja, a rendkívül óvatos nagy póling és hangos énekű réti tücsökmadár. Az emlősök közül általánosan elterjedt a sün és a földalatti életet élő vakond. A turján vidéket sűrűn lakja az erdei cickány és a jóval kisebb testű törpe cickány. A menyétfélék közül előfordul a hermelin és a menyét. A ragadozók közül gyakran látható a róka. A mocsaras területek jellegzetes rágcsálója a törpe egér és a kószapocok. A csatornák elterjedt rágcsálója a pézsmapocok, az erdős, fás ligetek lakója az erdei egér. A patások közül a legelterjedtebb az őz, a dunai ártér felől bevándorló ritkán előforduló szarvas és a mocsaras részeken egyre inkább otthont találó vaddisznó.

**Védelemre szoruló természeti értékek, természetvédelem**

A magasabb szinten lévő homokhátság termelési célú földhasználati zónájában, a főként homoki erdő és ültetvény területek (szőlő, gyümölcsös) közé ékelődött mélyebb buckaközi vonulatokban néhány szikes réti, illetve vízállásos terület található. Ezen területek nagysága alig több mint 400 ha, mezőgazdasági hasznosításra alkalmatlanok, de természeti terület kategóriában védelemre érdemes területek.

**Tájvédelem**

Az Alföldön egykor kiterjedt láperdők tájképi harmóniáját, erdei tisztásokkal, kaszáló rétekkel tarkított látványosságát őrzi a kiskőrösi Szücsi-erdő. Tájképileg a Kiskunsági Nemzeti Park legszebb erdői közé tartozik. A település területén belül több az európai közösségi jelentőségű természetvédelmi rendeltetésű (NATURA 2000 hálózatba tartozó terület is található, melyek a következők:

1. Kiskunsági szikes tavak és az Őrjegi turjánvidék (kódszám:HUKN10002) elnevezésű Különleges Madárvédelmi Terület (SPA)

2. Kiskőrösi turjános (kódszám:hukn20022) elnevezésű Kiemelt jelentőségű Természetmegőrzési Terület (pSCI)

3. Ökördi-erdőtelki lápok (kódszám: HUKN20021) elnevezésű Kiemelt Jelentőségű Természetmegőrzési Terület (pSCI)

Az egyes területek helyrajzi számos (hrsz.) listája az európai közösségi jelentőségű természetvédelmi rendeltetésű területekkel érintett földrészletekről szóló 45/2006. (XII.8.) KvVM rendeletben került kihirdetésre. A 14/2010. (V. 11.) KvVM rendeletben található a NATURA 2000 területek helyrajzi számos hatályos felsorolása. Felszíni vízvédelmi szempontból az Országos Területrendezési Tervről szóló 2003. évi XXVI. Tv. 3/1. számú mellékletében kijelölésre került az Országos Ökológiai Hálózat, melynek csatorna elemi közé tartoznak a felszíni vízfolyások - a DVCS, Szőlőaljai (VI.) sz. csatorna, Büdöstói (VII.sz.) csatorna, Csukás-Csábor csatorna -. A fentiekből megállapítható, hogy a település védett területei a fentiekben említett csatornákon keresztül láncszerűen kapcsolódnak egymáshoz.

Kiskőrös város területét átszeli az 53.sz. I. rendű főút, mely meglehetősen nagy tranzit forgalmat bonyolít le. Ez az útvonal vezet a tompai határátkelőhöz. A fenti okok miatt meglehetősen nagy a településen áthaladó tranzit kamion forgalom. Ugyan a rendezési tervben szerepel egy a várost elkerülő út megépítése, de ez mind a mai napig nem valósult meg. A meg növekedett forgalom reggel és délután 4 óra környékén kisebb forgalmi dugókat is okoz. Kiskőrös városon halad át a II. rendű országos főutak közül az 53.01-es sz-ú útvonal. Ezeken az útvonalakon már nincs tranzit forgalom ezért közlekedési zaj szempontjából kedvezőbb útvonalaknak lehet tekinteni. Azonban mindenképpen kedvezőtlen hatásnak kell tekinteni azt a tényt, hogy ezen útvonalak – az I és II. rendű főutak) a város központjában keresztezik egymást. Ezzel a Kiskőrösön, a II. rendű utakról érkező tranzit forgalmat is a központon áthalad keresztül.

A városközpont felújítása során lezárásra került a Petőfi tér katolikus templom melletti szakasza. Akasztó felöl Izsák felé a Szendrey J. utca – Baross G. utca- Rákóczi F. utca – Munkácsy M. utca – Sárkány J. utca útvonalon juthatunk el. Soltvadkert felöl Izsák irányába a Bajcsy-Zs. utca érintésével haladhatunk. A buszközlekedés Izsák felé és vissza a Rákóczi F. utcát használva közlekedhet.

**Helyi tömegközlekedés**

Az Önkormányzat a személyszállítási szolgáltatásokról szóló 2012. évi XLI. törvény 23. § (4) bekezdésében foglaltaknak megfelelően „autóbusszal végzett személyszállítási közszolgáltatás ellátására indított nyilvános pályázati eljárásban nyertesként üzemeltetésre a Kőrös Tanker Kft.-vel kötött szerződést. (6200 Kiskőrös, Petőfi u. 112.)

**Vasúti közlekedés**

A vasútvonalakon kívül figyelembe kell venni a Vasúti pályaudvart, melyre a három irányból beérkeznek a vonatok. A keskeny nyomtávú vonatoknak egy db vágánya van. A motorvonatoknak és a villamosított vonatoknak 4 fővágány üzemel a rendező pályaudvaron. A vágányhálózat műszaki állapota miatt az egész pályaudvaron sebesség korlátozás van érvénybe.

**Egyéb közlekedés**

Kiskőrös É-ki részén a település mellett található egy sportrepülőtér, melyet egy sportegyesület működtet. A repülőtéren sárkányrepülők szálnak fel és le. A repülőtérre azonban csak az egyesületi tagok végeznek le és felszállást. Tranzit légi forgalmat a repülőtéren nem bonyolítanak.

**Gyalogutak és járdák**

2019. december 31-i állapot szerint Kiskőrös Város belterületén meglévő, kiépített járdák hossza: 38,623 km hosszú, területe: 65,659 m².

Úthálózathoz viszonyítva Kiskőrös belterületén egyoldali járdák esetében a kiépítettség hosszának 65,458 km-nek kellene lenni.

A meglévő járdákat útburkolat fajtája szerint három csoportba tudjuk besorolni.

• Aszfalt : 9,842 km 16.731 m²

• Kő: 3,052 km 5,188 m²

• Beton 25,729 km 43.74 m²

Százalékos arányban kifejezve, egyoldali járda kiépítése esetén Kiskőrös Város belterületén a kiépítettség jelen helyzethez viszonyítva: 57,81 %, kétoldali járda kiépítése esetén: 28,23 %.

**Kerékpárút hálózat**

Jelenleg a Petőfi út végén induló, Kiskőröst – Soltvadkertet összekötő, Kossuth L. úton, Dózsa Gy. úton, Erdőtelek helyiségtáblától a Dózsa Gy. útig, a Petőfi S. úton valamint Kiskőrös – Akasztó, Halász csárdáig rendelkezünk kerékpárút hálózattal. Jelenleg folyamatban van a Kiskőrös – Tabdi közti kerékpárút kiépítése, amely ebben az évben elkészül. A kerékpárutak külterületi szakaszainak fenntartása Állami feladata. 2018. március 29-én a 53 - 30+929 - 29+639 valamint 53 - 25+765 - 22+899 km közötti szakaszok átadásra kerültek a Magyar Közút Nonprofit Zrt. 6000 Kecskemét, Bocskai u. 5. részére.

**Ivóvíz ellátás**

A település vízellátását 11 db védett vízadó-rétegre telepített mélyfúrású kút biztosítja. Ezek közül 6 db főüzemi, 4 db csúcs idei, 3 + 1 db tartalék, 1 db rétegvíz megfigyelő kútként üzemel. A városi vízmű mértékadó kapacitása 8 154 m3/nap. A városban kiépített vízmű-hálózat kapacitása 16 500m3/nap. A vízbázis csúcsidei kapacitása 372 m3/h. A vízjogi engedéllyel lekötött vízmennyiség 1 100 ezer m3/év, II. osztályú rétegvíz. 1 db 1 000 m3-es és 2 db 200 m3-es felszíni víztározóból kap ivóvizet 87,2 km-es kiépített hálózaton 6 157 lakás. Közkifolyók száma 7 db. Az ivóvízhálózat bővítése folyamatos, lakossági igények szerint zajlik, a lakossági kezdeményezésű bővítés esetén 50 % önerőt szükséges az ingatlan tulajdonosának megfizetnie.

**Szennyvíztisztítás**

A szennyvíztisztítást 1 db 2 250 m3/nap kapacitású tisztítómű látja el, kiépített 51,9 km hosszú gyűjtővezetékre kapcsolt 3533 lakásból. A szennyvízrendszerbe be nem kötött lakások kommunális folyékony hulladékgyűjtését közszolgáltatási szerződéssel az Önkormányzat biztosítja, helyi rendeletben szabályozott módon.

**Közvilágítás**

Kiskőrös város közvilágítását 1757 db vegyes típusú lámpatest biztosítja 108,15 kW teljesítménnyel. Az önkormányzat elképzelései között szerepel évek óta a közvilágítás korszerűsítése, lehetőség szerint az okosközvilágítás pályázati forrásból történő megvalósításáaval.

**Hulladékgazdálkodás**

Általános értelemben hulladéknak tekinthető az ember mindennapi élete, munkája, gazdasági tevékenysége során keletkező, a keletkezési helyén feleslegessé vált, ott közvetlenül fel nem használható különböző minőségű és halmazállapotú anyag együttes, termék, maradvány, tárgy, leválasztott szennyező anyag, szennyezett kitermelt föld, amelyet a tulajdonos sem közvetlenül sem értékesítve felhasználni nem tud, ezért kezeléséről külön gondoskodni kell. A települési hulladékok egy része szilárd halmazállapotú ez a hulladék típus a hétköznapi értelembe vett kommunális hulladék. A települési hulladékok másik része folyékony halmaz állapotú ezen hulladékok közé sorolható a kommunális szennyvíz.

A termelési hulladékok halmazállapotuk alapján szintén lehetnek szilárd vagy folyékony halmazállapotúak. Kiskőrös városban a termelési hulladékok mezőgazdasági vagy ipari eredetű hulladékok közé sorolhatók. Mind a települési mind a termelési hulladékok között keletkezik a településen különleges kezelést igénylő veszélyes hulladék.

A kommunális hulladék 2014. július 1-től a FBH-NP közszolgáltató Nonprofit Kft. – 6521 Vaskút, Külterület 0551/2. – által üzemeltetett Kiskunhalasi regionális Hulladékkezelő Központba – Kiskunhalas, Alsószállás puszta 995/12 hrsz. – kerül kiszállításra. 4 szelektív hulladékgyűjtő szigeten a lakosságnál keletkező papír, műanyag és üveg hulladékok szelektív gyűjtése történik. Ezen hulladék gyűjtő szigeteken elhelyezett edényzetek ürítése hetente egy alkalommal történik. 2014. november 10.-től városunkban megkezdődött magánszemélyeknek és közületeknek a 2 kukás gyűjtési rendszer, amelyek az egyéb háztartási hulladék gyűjtésével azonos napokon kéthetenként kerülnek elszállításra. A településen az Izsáki u. 19. sz. alatt 1986 óta üzemelő – jelenleg Kalo-Méh Trans Kft. által üzemeltetett – haszonvas telepen lehetősége van a lakosságnak (és a vállalkozásoknak is) a papír és fém hulladékok leadására. A város területén évente két alkalommal igényszerinti ingyenes lomtalanításra is van lehetőség. A vállalkozó telephelye jelenleg is rendelkezik hatósági engedéllyel a fentiekben említett hulladékok átvételére. A motorizáció növekedésével településünkön is jelentősen megnövekedett a személygépkocsi állomány. A településen építkezésekkor keletkező építési bontási hulladékot magánszemély 1 m³-ig ingyen elhelyezhet a szintén a FBH-NP közszolgáltató Nonprofit Kft. által üzemeltetett, Izsáki útról megközelíthető hulladékudvar területén erre a célra elhelyezett hulladéktároló edényben. Nagyobb mennyiségben építési-bontási hulladékot átvevő cég DIGITH-SHOP Bt (Soltvadkert 0448/17 hrsz).

**Energiagazdálkodás**

A belterületi kisfeszültségű villany hálózat hossza 109,3 km, a külterületi hálózat hossza 43,04 km. A belterületen bekapcsolt fogyasztók száma 7391, külterületen 1028 fogyasztó. Kiskőrös város közvilágítását 1757 db vegyes típusú lámpatest biztosítja 108,15 kW teljesítménnyel.

Kiskőrös város földgázellátottság tekintetében százszázalékos lefedettséggel rendelkezik. Ezért mind a lakossági, önkormányzat intézményei és mind az ipari üzemek fűtését különböző teljesítményű földgáztüzelésű kazánokkal oldják meg a településen.

A különböző technológiákhoz szükséges hő szükségletet is most már nagyobb teljesítményű - illetékes környezetvédelmi hatóság által engedélyezett - földgáztüzelésű kazánokkal oldják meg az egyes vállalkozások.

A tűzvédelmi feladatok ellátásában való önkormányzati szerepvállalás az elkövetkezendő években nagyban függ majd a kormányzati elképzelésektől.

Pályázati forrásból az akasztói úton megépült az új tűzoltó laktanya, mely ebben az évben átadásra került.

**Fejlesztési elképzelések**

**Az épített- és természeti környezet védelme**

Az épített- és természeti környezet védelme érdekében át kell tekinti a védelmet igénylő vagy védelem alá vonandó építészeti, valamint természeti értékeket, vizsgálni kell az önkormányzati tulajdonú értékek védelmi lehetőségét, illetve a védett értékek hasznosítási lehetőségét.

Az épített környezet védelme érdekében kitűzött célok lehetnek a tulajdonosok segítése, hogy az épített környezet méltó védelmet kapjon, az önkormányzati ingatlanok felújítása, az építészeti védelmet igénylő, nem kihasznált ingatlanok hasznosításra való alkalmassá tétele és hasznosítása.

A természeti környezet védelme érdekében kitűzött célok lehetnek a helyi környezetvédelmi akciók indítása, illetve csatlakozás más szerv által hirdetett környezetvédelmi programokhoz, a helyi környezeti értékek megismertetése, népszerűsítése, a természeti értékekben rejlő turisztikai lehetőségek feltárása és kihasználása, természeti értékekre felhívó jelzések, táblák készítése.

**A vízrendezés és csapadékvíz elvezetés**

Kiskőrös közigazgatási területén a Kiskunsági-Viziközmű Szolgáltató Kft. a fogyasztói igényeknek megfelelő minőségű szolgáltatás révén biztosítja az egészséges ivóvízellátást. Az ivóvíz hálózat tekintetében cél, hogy megtörténjenek a szükséges felújítások és bővítések, hibás rendszerek folyamatos cseréje.

A csapadékvíz-elvezető rendszer településünkön 73 % kiépített. Zárt és nyílt elvezető rendszerrel rendelkezünk. A zárt rendszerek tisztítását nagynyomású (woma) technológiával hajtjuk végre. Cél, hogy a csapadékvíz elvezetése rendszer megfelelő módon működjön, az kárt ne okozzon. Az idei évben átadott záportározó lehetőséget biztosít a Város alatt húzódó csapadékvíz elvezető rendszeren átfolyó víz szabályozására. Az elmúlt évek tapasztalata, hogy elvezető rendszerünk megfelelően működik.

A csapadékvíz elvezető rendszer folyamatos karbantartása, tisztítása elengedhetetlen feltétele a víz elvezetése tekintetében. Törekedni kell a kiépítetlen utcákban az elvezető rendszer mielőbbi kiépítésére. A csapadékvíz-elvezető rendszer üzemeltetését az Önkormányzat tulajdonában lévő Kőröskom Nonprofit Kft. végzi. A rendszeren végzett bárminemű munkálatokhoz az út kezelőjének hozzájárulás szükséges.

**Csatornázás**

Kiskőrös Város belterületén az elmúlt évek során pályázati források felhasználása mellett a csatornahálózat teljes mértékben kiépítésre került. A szolgáltató képes a városban keletkezett szennyvíz fogadására, kezelésére. A meglévő, régebben kiépült hálózat karbantartása folyamatos.

**A köztemető-fenntartás**

Kiskőrösön négy temető található. A baptista temetőt a helyi gyülekezet tartja karban. A zsidó temető zárva van, temetkezésre nem használható. Karbantartásáról az Önkormányzat gondoskodik. A katolikus temető a Római Katolikus Egyház tulajdonában van. Magántemető, temetkezésre alkalmas.

Üzemeltetője a Katolikus Egyház. Gondnoka Fazakas László. Harmadik, egyben köztemető, a kiskőrösi Evangélikus Egyházközség tulajdonában és üzemeltetésében lévő temető. Gondnoka Fazakas László egyéni vállalkozó. A temetők gondozása folyamatos.

**A helyi közutak és közterületek fenntartása**

A helyi közutak fenntartásával kapcsolatban törekedni kell a település igényeinek kielégítésére. Emiatt szükséges a belterületi utak folyamatos karbantartása, felújítása, új utak építése. Belterületen pár száz méter poros utunk van, útalappal ellátott 4.7 km. Belterületi kiépített gyűjtőút 7,035 km, területe 42,913 ezer m2, átlagszélessége 6,1 m. Kiépítetlen 0,13 km. Belterületi kiépített kiszolgáló és lakó utak hossza 58,701 km, területe 264,154 ezer m2, átlagszélessége 4,5 m. Kiépítetlen hossza 12,203 km. Külterületi kiépített közutak hossza 11,206 km, területe 47,065 ezer m2, átlagszélessége 4,2 m. Kiépítetlen külterületi utak hossza 11,206 km, területe 47,065 ezer m2, átlagszélessége 4,2 m. Járdaépítés és felújítás szükségességi sorrendben a település teljes területén folyamatos. A felújítás költséghatékonysági szempontok alapján, amennyiben lehetséges a régi járdalapok felhasználásával történik. Új kiépítésére lakossági önerő bevonásával vagy pályázati forrás igénybevételével kerül sor.

A közút fenntartását a tevékenység volumenétől függően az önkormányzat saját szervezettel, illetve külső szolgáltatóval végzi. A közútkezeléssel összefüggésben fontos, hogy az önkormányzat lépést tegyen annak érdekében, hogy az utak állaga ne romoljon, kisérje figyelemmel azokat a tényezőket, melyek az utak állapotában kárt okoznak, okozhatnak, hatékony eszközöket dolgozzon ki annak érdekében, hogy egyes utakat csak az arra feljogosítottak használják. Minden évben a költségvetés tervezésénél jelentős összeg kerül elkülönítésre kátyúzási feladatokra.

Kiskőrös belterületén lakóutak aszfaltozására forrás hiányában már csak pályázati úton van lehetőség, erre az önkormányzat kiemelt figyelmet fordít. Mind a külterületi, mind a belterületi utak aszfaltburkolattal történő ell

A fentiek érdekében gondoskodni kell az utak menti tájékoztató táblák, és egyéb forgalom szabályozó tárgyak, jelek elhelyezéséről.

Kellő figyelmet kell fordítani a közterületek megfelelő színvonalon történő fenntartására, melynek érdekében fokozott figyelmet kell fordítani a közterületek rendszeres gondozására, tisztántartására. Gondoskodni kell a közterületek fásításáról, az elöregedett, veszélyes fák kivágásáról és pótlásáról. A közterületek fenntartási feladatait az Önkormányzat tulajdonában lévő Kőrösszolg Nonprofit Kft. látja el. Játszótereink vonatkozásában a fenntartási, esetlegesen elbontási és építési munkálatokat szintén a Kőrösszolg Nonprofit Kft. végzi. A játszóterekkel kapcsolatban fontos, hogy a pótlás során vagy vásárlás során az EU-s szabványnak megfelelő eszközök kerüljenek beszerzésre. Folyamatosan gondozni, ápolni kell a játszóterek eszközeit, valamint zöldfelületeit, balesetvédelmi megelőző karbantartásokat folyamatosan el kell végezni.

**Parkolási lehetőség biztosítása**

Kiskőrös Város központi belterületén 413 db közparkoló, 14 db rokkantparkoló és 5 db egyéb (kismotor) parkoló található. A parkolási lehetőségek biztosítása érdekében fontos szempont a meglévő parkolók megfelelő állapotának biztosítása, parkolási helyek növelése parkolások ésszerűsítésével, parkolási jelek feltüntetésével.

Kiskőrös Város Önkormányzata parkolással összefüggő fejlesztési céljai között szerepel a Petőfi téri totó-lottózó szalag sorház mögötti területen valamint a Krimpen park és a katolikus temető előtti területen új parkolók kiépítése.

**A köztisztaság és településtisztaság fenntartása**

A köztisztaság és településtisztaság fenntartási közszolgáltatás biztosítása érdekében az önkormányzat közszolgáltató révén továbbra is gondoskodik a kommunális hulladék elszállításáról és ártalmatlanításáról. A szolgáltatást az önkormányzat a jogosult szolgáltatóval, közszolgáltatási szerződés keretében végezteti el.

Az Önkormányzat kiemelt feladatként kezeli az illegálisan elhelyezett szemétlerakók felszámolását. annak megelőzést. Rendeletben szabályozza az égetés rendjét. Szelektív gyűjtés településünkön megoldott, kétheti rendszerességgel házhoz menő szelektív gyűjtés biztosított. Lomtalanítás évente kétszer ingyenes. A szolgáltatóval történő egyeztetés után vehető igénybe ezen szolgáltatás. A közterületekre megfelelő számban kihelyezett hulladékgyűjtő edények ürítése folyamatos. A közterületek tisztán tartásáról, a zöldfelületek gondozásáról az Önkormányzat a tulajdonában lévő Kőrösszolg Nonprofit Kft. gondoskodik. A területhez tartozó fejlesztési elképzelések között szerepel a köztisztaság biztosításához, zöldfelület gondozáshoz szükséges eszközök, járművek beszerzése, az illegális szemétlerakó helyek pályázati forrás bevonása mellett azok felszámolása valamint az illegális szemétlerakás megakadályozása.

Az Önkormányzat gondoskodik a téli időszakban az önkormányzati közutak téli síkosság mentesítéséről és a hó eltakarításról.

**Közreműködés a helyi energiaszolgáltatásban**

 Az Önkormányzat folyamatosan kapcsolatot tart és együttműködik az energiaszolgáltatókkal a biztonságos energiaellátás érdekében, üzemzavarok helyreállításában..

**Közbiztonság helyi feladatainak ellátása**

Az önkormányzat feladata a közbiztonsági és tűzvédelmi feladatok ellátásának támogatása, illetve színvonalának javítása. Ennek érdekében támogatást nyújt a helyi önkéntes tűzoltó és polgárőr egyesületnek, figyelemmel kíséri, hogy az önkormányzat intézményei rendelkezzenek tűzvédelmi szabályzattal, közbiztonsági referenst működtet, kamerarendszert építtetett ki, folyamatos a közúti jelzőtáblák cseréje.

A polgárőrségek jelenléte településünkön elősegíti a bűnelkövetések számának csökkentését, a hatékony vagyonvédelmet, a köznyugalom megteremtését.

Az önkormányzat megalkotta a közösségi együttélés alapvető szabályairól szóló rendelet, amelynek betartásához egy fő településgondnokot kíván alkalmazni. Egyebekben jelez minden közterületen általa rendellenesnek ítélt tevékenységet.

**Az Önkormányzat gazdasági helyzete**

1. **Adópolitika**

Az önkormányzat gazdálkodásában fontos szerepet játszik a helyi adóztatás rendszere. A helyi adóztatás, a helyi adópolitika kialakítása az önkormányzat gazdasági önállóságának egyik eszköze, melynek célja, hogy a helyi adók az önkormányzat folyamatos, állandó, stabilan előre tervezhető bevételi forrásait megteremtse. A helyi adóbevételek szerepe – különös tekintettel a helyi iparűzési adóra – az elmúlt időszakban fokozatosan felértékelődött, az önkormányzati saját bevételek egyre tekintélyesebb hányadát biztosítja.

Az önkormányzat területén a helyi adók közül a magánszemély kommunális adója, a helyi iparűzési adó, valamint az idegenforgalmi adó került bevezetésre.

**1.1.Magánszemély kommunális adója:**

Adófizetésre kötelezett az a magánszemély, aki a naptári év első napján az önkormányzat illetékességi területén lévő építmények közül a lakás és nem lakás céljára szolgáló épület, épületrész, valamint telek ingatlan-nyilvántartásba bejegyzett tulajdonosa, továbbá az a magánszemély, aki nem magánszemély tulajdonában álló lakás bérleti jogával rendelkezik.

A magánszemély kommunális adója tételes adó, azaz az adófizetési kötelezettség egy tételes összegben, adótárgyanként áll fenn.

A helyi adóhatóság 5962 fő adózót és 9169 adótárgyat tart nyilván a magánszemélyek kommunális adója adónemben. A magánszemélyek kommunális adóbevétel az elmúlt évek során viszonylag kiegyenlített, általában elmondható, hogy a lakosság az ingatlana ( lakása, telke, garázsa ) utáni adót igyekszik megfizetni. Az önkormányzat a nehéz szociális helyzetben élőket a magánszemély kommunális adója méltányossági alapon történő elengedésével segíti. Az adófizetők –szinte azonos adózói körben- minden évben élnek a lehetősséggel.

Életkorhoz kapcsolódó adókedvezményt 2004. év óta biztosít az önkormányzat az adózóknak, hat éven keresztül a 70 év felettieknek járt 50 %-os adókedvezmény, 2010. óta a 62. életévét betöltöttek részesülnek a kedvezményben. 2021. évtől tekintettel a társadalombiztosítási öregségi nyugdíjra jogosító öregségi nyugdíjkorhatára célszerű a 65. életévet betöltött személyek részére biztosítani ezt a kedvezményt. A városi szennyvíz-csatorna rendszer teljes körű kiépítése során a lakosságot terhelő érdekeltségi hozzájárulás részletekben történő fizetésének időtartama alatt minden érdekelt adókedvezményben részesült, illetve a jövőben részesülni fog.

Az alkalmazott adómérték 2012. évben emelkedett utoljára. Ebben az önkormányzati ciklusban az önkormányzat adómérték emelését kívánja bevezetni, tekintettel arra, hogy a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a központi költségvetés javára kerül átutalásra a járvány elleni védekezési alap bevételeként.

**1.2.Helyi iparűzési adó**

A helyi iparűzési adó az önkormányzat saját bevételeinek legnagyobb részét biztosítja. Mértéke az állandó jelleggel végzett iparűzési tevékenység esetén az adóalap 2 %.

2018. évben mintegy 935 gazdasági társaság, 597 egyéni vállalkozó, 189 kisadózó vállalkozó és 1194 őstermelő végzett gazdasági tevékenységet.

Kiskőrös Város Önkormányzata 2010. évtől adómentességet biztosít a 900. 000,- forint alatti vállalkozási szintű adóalappal rendelkező valamennyi vállalkozás részére, tekintettel a mezőgazdasági őstermelők adó- és adminisztrációs terheinek csökkentésére.

Az önkormányzat illetékességi területén székhellyel, telephellyel nem rendelkező vállalkozók esetében az ideiglenes jelleggel végzett iparűzési tevékenység után fizetendő adó mértéke naptári naponként 5000 forint.

Az adónem a normatív finanszírozás, az önkormányzati feladat ellátás állami támogatási rendszerének részeként működik –az önkormányzatnak érdeke az adónem fenntartása és az adó mértékének a törvény által adható legmagasabb mértéken tartása – a bevételek biztosítása érdekében.

Az adózói kör közel teljes, a városban működő valamennyi vállalkozás – önkéntes teljesítés hiányában – adóhatósági intézkedés útján bekerül a nyilvántartásba.

A hátralékok felszaporodásának megakadályozása, a kintlévőségek kezelése következetes adóhatósági végrehajtási munkát követel meg.

**1.3.Idegenforgalmi adó:**

Az idegenforgalmi adó azt a magánszemélyt terheli, aki a városban nem állandó lakosként legalább egy vendégéjszakát eltölt.

Az adó mértéke 2013. évben emelkedett, személyenként és vendégéjszakánként 300 forint. A vendégéjszakák számának folyamatos emelkedésével (2010. évben 826 vendégéjszakát töltöttek el városunkban, 2019. évben már 31 582 vendégéjszakát) folyamatosan nő az idegenforgalmi adóbevétel is.

**1.4.Önkormányzati adópolitika**

Az önkormányzat helyi adópolitikájának az alábbiakat kell szolgálnia:

- az adóztatás egy meghatározott stabilitás, állandóság mellett az önkormányzat biztos bevételi forrását kell, hogy jelentse a közszolgáltatások ellátása érdekében úgy, hogy a az adózói kört illetően a teherviselés arányos legyen, a lakossági komfortérzetét jelentősen ne rontsa,

- továbbra is fenn kell tartani a magánszemély kommunális adóját, a helyi iparűzési adót és az idegenforgalmi adót,

- az adóbevételek növelése érdekében a magánszemély kommunális adójánál emelni szükséges az adómértékeket,

- fokozott figyelmet kell fordítani arra, hogy mind a gazdasági társaságok, mind a magánszemélyek tekintetében javuljon az adófizetési morál, melynek feltétele az adóhátralékok és adókintlévőség következetes behajtása,

- fontos célként kell megjelennie annak, hogy az adófelderítés tovább erősödjék, hatékonysága javuljon, növekedjen az átfogó és célirányos adóellenőrzések száma,

- felül kell vizsgálni az adómentességek lehetőségét annak érdekében, hogy csökkenjen az adómenteséget indokolatlanul élvezők köre

1. **A szociális, gyermekjóléti és egészségügyi ellátás**

Magyarország helyi önkormányzatairól szóló törvény szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a

- szociális szolgáltatások és ellátások, amelyek keretében települési támogatás állapítható meg;

- gyermekjóléti szolgáltatások és ellátások

- egészségügyi alapellátás, az egészséges életmód segítését célzó szolgáltatások

**2.1. Szociális szolgáltatások és ellátások**

Kiskőrös Város Önkormányzata szociális rászorultságtól függő pénzbeli ellátásokat és természetbeni szociális ellátásokat nyújt, fenntartja és működteti a személyes gondoskodást nyújtó intézményét, valamint ellátási szerződés útján biztosít szociális alapszolgáltatásokat.

Kiskőrös Város Önkormányzata az alábbi szociális rászorultságtól függő pénzbeli ellátásokat biztosítja:

- települési támogatás

- rendkívüli települési támogatás

Természetben nyújtott szociális ellátás

- köztemetés,

- szociális célú tűzifa támogatás

A szociális alapellátáson kívül az önkormányzat az alábbi ellátást nyújtja

- lakbértámogatás

A támogatások egy részét pénzbeli kifizetéssel, más részét természetben nyújtott szociális ellátásként biztosítja az Önkormányzat a rászorulóknak.

A **személyes gondoskodás** körébe tartozó, szociális alapszolgáltatási feladatokat a Magyarországi Baptista Egyházzal kötött ellátási szerződés útján biztosítja az Önkormányzat. Ellátási szerződés keretében a Magyarországi Baptista Egyház Filadelfia Integrált Szociális Intézményen keresztül a város lakossága **étkeztetés, házi segítségnyújtás, nappali ellátás (Idősek Klubja), fogyatékos személyek nappali ellátása szociális alapszolgáltatásokban részesül.**

Kiskőrös Város Önkormányzata és a Sorsfordító Szolgáltató Központ ellátási szerződést kötött **a pszichiátriai betegek nappali ellátása a szenvedélybetegek nappali ellátása** szociális alapszolgáltatás biztosítására, valamint **a család- és gyermekjóléti szolgálat** feladatainak ellátására.

Az Önkormányzat Egészségügyi, Gyermekjóléti és Szociális Intézménye keretében **idősek otthoni ellátást** biztosít 58 férőhelyen.

Az önkormányzat a szociális igazgatásról és szociális ellátásokról szóló törvény szerinti kötelező szociális feladatellátását biztosítja.

**2.2. Gyermekjóléti szolgáltatások és ellátások**

A szociálisan rászorult gyermekek és fiatal felnőttek részére a gyermekek védelméről és a gyámügyi igazgatásról szóló 1997. évi XXXI. törvény alapján pénzbeli és természetbeni ellátásként

- rendszeres gyermekvédelmi kedvezményt és

- gyermekétkeztetést

nyújt az önkormányzat.

A személyes gondoskodás keretébe tartozó gyermekjóléti alapellátások biztosítása érdekében az önkormányzat fenntartja a

- gyermekjóléti szolgáltatást nyújtó Család- és Gyermekjóléti Központot és

- a gyermekek napközbeni ellátása körébe tartozó bölcsődei ellátást (46 férőhelyen)

 biztosító intézményét, az Egészségügyi, Gyermekjóléti és Szociális Intézményt.

A család-és gyermekjóléti szolgálat feladatait Kiskőrös Város Önkormányzata a Sorsfordító Szolgáltató Központtal kötött feladat-ellátási szerződés útján biztosítja.

**2.3. Egészségügyi ellátás**

**2.3.1. Alapellátás**

Az egészségügyi alapellátásról szóló törvény szerint az önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

d) a védőnői ellátásról, és

e) az iskola-egészségügyi ellátásról.

A Képviselő-testület döntése alapján 6 felnőtt és 3 házi gyermekorvosi körzet, 3 felnőtt és 2 gyermek fogászati körzet és 6 védőnői körzet került kialakításra.

A háziorvosi, házi gyermekorvosi, a fogorvosi alapellátást, valamint az alapellátáshoz kapcsolódó háziorvosi, házi gyermekorvosi ügyeleti ellátást feladat-ellátási szerződés útján látja el az Önkormányzat. A házi gyermekorvosok, a gyermek fogászok végzik szintén feladat-ellátási szerződés útján az iskola-egészségügyi ellátást.

A védőnői feladatokat az Egészségügyi, Gyermekjóléti és Szociális Intézmény biztosítja.

Az egészségügyi alapellátás rendszere, a körzetek kialakítása a lakosságszám és az irányadó szakmai jogszabályok figyelemebvételével történt. Minden orvosi rendelő az ellátási terület lakossága által 15 percen belül elérhető, a rendelők többségének akadálymentesítése megoldott.

**2.3.2. Járóbeteg-szakellátás**

Az **egészségügyi járóbeteg-szakellátást** 2007. szeptember 1. napjától a Kiskunhalasi Semmelweis Kórház (6400 Kiskunhalas, Monszpart L.u.1.) biztosítja.

A Kiskőrös, Kossuth utca 6. szám alatti Szakorvosi Rendelőben a Kórház 18 szakrendelésen és gondozó intézetben nyújt egészségügyi szolgáltatást Kiskőrös és az illetékességi területhez tartozó 8 település (Páhi, Tabdi. Akasztó, Tázlár, Bócsa, Csengőd, Kaskantyú, Soltvadkert) lakossága számára.

**2.3.3. Egészségfejlesztés**

A TÁMOP-6.1.2/11/3.számú pályázat elnyerésével 2014. évben Egészségfejlesztési Iroda nyílt városunkban. Az Egészségfejlesztési Iroda a Népegészségügyi Programmal összhangban - a szív-érrendszeri, daganatos megbetegedések csökkenésének a támogatására, a korai és elkerülhető halálozást befolyásoló életmód, illetve szokások javítására, az egyén egészségi állapotának, mint a foglalkoztathatóságot alapvetően befolyásoló tényezőnek javítása érdekében az egyének egészségük iránti felelősségének-, az öngondoskodás képességének-, a helyi közösségek és a társas támogatások erősítése, az egészséges életvitelhez szükséges tudás és készségek elsajátításának hatékony támogatása érdekében végzi feladatait. Cél, hogy javuljon a lakosság életminősége, az egészségben eltöltött életévek száma növekedjen, honosodjanak meg az egészséget támogató közösségi döntéshozatalok gyakorlata. A lakosság és speciális, magas kockázatú célcsoportok körében az egészséget szolgáló egyéni magatartásminták kialakításához az Egészségfejlesztési Iroda adja meg az intézményi hátteret.

**3.3. Fejlesztési irányok**

**3.3.1.Szociális ellátás**

Kiskőrös Város Önkormányzata a szociális igazgatásról és szociális ellátásokról szóló 1993. évi III. törvényben (a továbbiakban: Szt.) meghatározott pénzbeli és természetbeni szociális ellátásokat, valamint a személyes gondoskodást nyújtó szociális szolgáltatásokat a lakosság szociális biztonságának megőrzése érdekében továbbra is biztosítani kívánja.

A szociális szolgáltatások fejlesztési irányait egyrészt az Szt-ben előírtak, másrészt a mindennapi élet szintjén jelentkező szükségletek jelölik ki.

Az önkormányzati forráshiány miatt a szolgáltatások további biztosítása érdekében az önkormányzatnak leggazdaságosabb formában kell az Szt. szerinti ellátási kötelezettségét teljesítenie, így a város lakosságának a jövőben is lehetőséget kell nyújtani a szolgáltatások eléréséhez.

A szolgáltatások és a szükségletek összehangolása érdekében kiemelten fontos az önkormányzat és a lakosság között a rendszeres kommunikáció. Használni kell a helyi média nyújtotta lehetőségeket. Az igénybe vehető szolgáltatásokról, azok tartalmáról a város honlapján, intézményi nyílt napon megfelelő tájékoztatást kell, hogy kapjanak az érdeklődők, a leendő kliensek.

A szociális ellátások területén egyre inkább a hatékonyságra kell törekedni.

Hatékony szervezet az, amely legjobban használja fel az erőforrásait arra, hogy a legjobb szolgáltatást nyújtsa, hogy az ellátást igénylők megelégedésére magas szintű szakmai munkát végezzen és az ott dolgozók belső igénye legyen az állandó fejlődés, egymás munkájának segítése.

A legrászorultabbak kapják meg azokat a támogatási formákat, amivel megfelelő módon segíthetünk a szociális biztonság megteremtése és megőrzése érdekében. Ugyanakkor hangsúlyosabbá kell tenni, hogy az egyének önmagukért és családjukért saját felelősséggel bírnak.

A szociális szolgáltatások megszervezése során különös figyelmet kell fordítani arra, hogy minden igénylő az aktuális helyzetének és saját igényének leginkább megfelelő szolgáltatási formát, illetve segítséget vehesse igénybe. Ezzel együtt lényeges feladat, hogy a szolgáltatásokat úgy tudja igénybe venni a rászorult, hogy az a magánszférájába való legkisebb beavatkozással járjon. A modern szociálpolitika eszközeivel olyan szolgáltatásokat kell az egyén számára kínálni, hogy lehetőség szerint elkerülje, hogy megszokott környezetét bentlakásos ellátásra cserélje, vagy minél későbbi időpontban kényszerüljön megtenni ezt. Ha ez megvalósul, a segítség mindinkább a kliens egyéni helyzetéhez kötődik, nem pedig az elérhető szolgáltatásokhoz.

 **3.3.2. Gyermekvédelmi ellátás**

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekek védelmét a gyermekek védelméről és a gyámügyi igazgatásról szóló 1997. évi XXXI. törvény alapján pénzbeli és természetbeni ellátásokkal, valamint személyes gondoskodást nyújtó gyermekjóléti alapellátásokkal továbbra is biztosítani kívánja az önkormányzat.

A városban működő gyermekjóléti alapellátást nyújtó intézmények biztosítják a város gyermek lakosságának megfelelő szintű ellátását.

A megelőzés érekében a gyermekek ügyeivel foglalkozó intézmények, szervezetek és hatóságok már kialakult együttműködését továbbra is fenn kell tartani. A jelzőrendszer működésének szélesebb körben való megismertetése még hatékonyabbá tehetné a gyermekek védelmében való együttműködést, a prevenciót.

**3.3.2.Egészségügyi ellátás**

Az Önkormányzatnak az egészségügyi alapellátásról szóló törvényben előírt kötelező egészségügyi alapellátási feladatait minél magasabb színvonalon kell biztosítania.

A lakosság egészségi állapotához, valós egészségügyi szükségleteihez igazodó ellátórendszer kialakításával javítható a népesség egészségügyi állapota. Az egészségügyi ellátás-szervezési döntéseknél törekedni kell a tervszerű fejlesztésre, a település egészét, sőt a térségi környezetet is figyelembevevő döntéshozatalra.

Az erőforrás-megtakarítás érdekében továbbra is térségi szintű együttműködés keretében kell biztosítani az orvosi ügyeleti ellátást.

Fontos, hogy az egészségügyi alapellátásban közreműködők működjenek együtt a meglévő kapacitások még teljesebb körű kihasználása és a betegek megelégedésének érdekében.

Az egészségügyi alapellátáson túl változatlanul fontos a szakorvosi járóbeteg-szakellátás helyben történő biztosítása. Az Önkormányzat továbbra is egészségügyi szolgáltatóval kötött egészségügyi ellátási szerződés alapján kívánja a térség lakosságának a szakellátást nyújtani.

Az egészségügyi ellátás területén továbbra is a prevenciónak kell előtérbe kerülnie. Ennek érdekében kiemelten fontos az önkormányzat és a lakosság között a rendszeres kommunikáció. Használni kell az Egészségfejlesztési Iroda, a helyi média nyújtotta lehetőségeket. Az igénybe vehető szűrésekről, azok tartalmáról, a preventív célú egészségügyi témájú rendezvényekről a város honlapján megfelelő tájékoztatást kell, hogy kapjanak az érdeklődők.

Az önkormányzat bevételeinek alakulása a 2015–2019. években a zárszámadási rendeletek alapján



A bevételekből támogatás



A bevételekből adóbevételek



Az önkormányzat kiadásainak alakulása a 2015–2019. években a zárszámadási rendeletek alapján



A működési oldalon az elmúlt öt évben a költségvetési bevételek közel azonos szinten, 2 mrd Ft körül alakultak, míg a kiadások ettől alacsonyabb szinten - minden évben hasonlóan - teljesültek. A kisebb ingadozást az elnyert, megvalósítás alatt álló működési célú projektek okozzák.

A felhalmozási bevételek és kiadások összege nagyon változó, attól függően, hogy az adott évben milyen projektek futnak és a megvalósítás mely szakaszában járnak.

A finanszírozási bevételek és kiadások összegének alakulása szintén nagyon változó attól függően, hogy az önkormányzat az átmenetileg szabad pénzeszközeit milyen típusú megtakarítási formában helyezi el és a megtakarítás a tárgyévben hányszor fordul meg a számlákon.

A 2015-ös év kiugrása felhalmozási és finanszírozási oldalon a megelőző programozási időszak záró évének, és az önkormányzat saját projektjein kívül a Kiskőrös és Térsége Ivóvízminőség-javító Önkormányzati Társulás ivóvízminőség javító projektjéhez kapcsolódó támogatás egy részének - mint gesztoron - az önkormányzaton történő átfutásának köszönhető.

A bevételekből a feladatalapú támogatások összege növekszik a minimálbér és a garantált bérminimum növekedése miatt, de ez a növekedés nem egyenesen arányos.

Az egyéb működési és felhalmozási célú támogatások összegét elsősorban a tárgyévben futó projektek befolyásolják.

A bevételekből az adóbevételek összege az elmúlt öt évben folyamatosan növekedett. Ez a növekedés a 2020-as évben a koranavírus megjelenésének következményeként megtörni látszik – várhatóan az ezt követő néhány évben is -, amelyre a tervadatok már figyelmeztetnek. Az átengedett gépjárműadó bevétel összegéből a 2020-as, 2021-es években az önkormányzatok már nem részesülnek, és az iparűzési adó összegében is jelentős csökkenés várható a gazdaság teljesítményétől függően, amelyet várhatóan a koranavírus megjelenése szintén nagyon befolyásol.

2018. december 31-én a maradvány 1 587 817 ezer Ft volt, a 2019. évet szintén magas, 1 791 086 ezer Ft maradvánnyal zárta Kiskőrös.

Az alábbiak magyarázzák a nagy összegű maradványt:

- jelentős összegű előleg érkezett pályázatokkal kapcsolatban, amelyek felhasználása még nem történt meg (M. Államkincstárnál vezetett projektes alszámlák egyenlege 1 165 705 ezer Ft),

- a működési bevételek túlteljesültek,

- a takarékos gazdálkodásnak köszönhetően a kiadások alul teljesültek.

A fenti tényszámok alapján az Önkormányzat anyagi helyzete stabilnak mondható.

Az elkövetkezendő években a 2020. évi tervszámok és a külső körülmények is óvatos gazdálkodásra intik az önkormányzatot, elsősorban az önként vállalt feladatok és az önként vállalt feladatokhoz kapcsolódó projektek megvalósítása során kell nagy figyelmet fordítani a szükséges önerő mértékére.

**A gazdasági program fejlesztési feladatainak finanszírozása**

A gazdasági program fejlesztési feladatainak megvalósítását – amennyiben lehetőség nyílik rá – elsősorban pályázati forrásból, támogatásból szükséges finanszírozni, csak kiegészítésként kerüljön a saját erő felhasználásra. Amennyiben a saját erő nem elegendő, annak pótlására, esetlegesen helyette, hitel, kölcsön felvétele is szükséges lehet.

Az önkormányzat a 2014–2020. évek programozási időszakában megvalósításra kerülő fejlesztések zökkenőmentes finanszírozása érdekében a számára törvényben meghatározott feladatainak ellátásához kapcsolódóan jelenleg rendelkezik 250 000 ezer Ft összegű folyószámlahitelkeret szerződéssel a likviditás biztosítása érdekében, amely évek óta csak lehetőségként, tartalékul szolgál.

A megvalósításra került/kerülő fejlesztések önerejeként az önkormányzat 2020. szeptember 30. napján rendelkezik Magyarország gazdasági stabilitásáról szóló 2011. évi CXCIV. törvény( a továbbiakban: Gst.) 8. § (2) bekezdésében meghatározott adósságot keletkeztető fejlesztési célú ügyletekkel, melyek a következők:



A 2021–2027. évek programozási időszakában is a megvalósításra kerülő fejlesztések zökkenőmentes finanszírozása érdekében – figyelembe véve a Gst. által meghatározottakat – továbbra is elengedhetetlen lesz a hiányzó forrás biztosítására hitel, kölcsön felvétele.

A forrás biztosítása alapos tervezést (ütemezés, finanszírozási módok kiválasztása), megfelelő körültekintést feltételez és fegyelmezett gazdálkodást követel meg. A munka ellátásához a szakmai területek, a pénzügyi szereplők, közreműködő szervezetek folyamatos tájékoztatása és interaktív együttműködése elengedhetetlen. Ezért a projektek tervezésének kezdeti lépéseitől kiemelten kell foglalkozni a finanszírozási kérdésekkel is, figyelembe véve a már meglévő hitelekkel kapcsolatos kötelezettségeket, a költségvetési és törvényi korlátokat.

Tekintettel kell lenni arra a tényre, hogy további feladatot és ezzel együtt plusz forrás biztosításának szükségességét is jelenti a belépő kapacitások üzemeltetése, fenntartása, amire ki kell dolgozni a szükséges koncepciókat.

Az eladósodottság a jövőbeni bevételek (adóbevételek) felhasználását jelenti a jelenben, ami a támogatási források minél eredményesebb felhasználása miatt szükséges, így városi szinten jelentős beruházások megvalósításához, és ezzel a közszolgáltatások színvonalának emeléséhez teremtenek pénzügyi alapot.

**Az önkormányzat vagyoni helyzete**

**Rendezési Terv**

A település közigazgatási területének környezetátalakítási (épített környezet) és környezetvédelmi feladatait a településrendezési terv rögzíti összhangban az épített környezet alakításáról szóló 1997. évi LXXVIII. törvény és az országos területrendezési és építési követelményekről szóló 253/1997. (XII. 20.) Korm. rendelet, mint - fő szabályok – rendelkezéseivel, továbbá az országos és megyei területrendezési terv irányaival. Kiskőrös Város településrendezési terve az önkormányzati, lakossági, vállalkozói fejlesztésekre, a jogszabályi változásokra, valamint a júliusban jóváhagyott megyei rendezési tervvel való összhang megteremtésére tekintettel jelenleg is folyamatban van. A területfelhasználási egységek módosításai tükrözik a területfelhasználás, az infrastruktúra, az építmények racionális és célszerű térbeli felhasználásának fejlesztési irányait figyelemmel a gazdasági és társadalmi változásokra:

* *lakóterületek*: fejlesztési iránya: egyrészről a város központi részének rehabilitálása, valamint a város két oldalán –Mohácsi u. vége, Erdőtelek - kertvárosias lakóterületek tervezése, a kiszolgáló infrastruktúrával (út kialakítása, ivó-, és szennyvízhálózat, közvilágítás kiépítése, lakótelkek kialakítása)
* *vegyes területek*: az igazgatási, kereskedelmi, szolgáltató, szállás jellegű, nevelési, oktatási, művelődési, egészségügyi, szociális, hitéleti, közösségi, szórakoztatási, sport célú intézmények a beruházásoknak köszönhetően folyamatosan fejlődnek/megújulnak, ezen területek elsősorban a város központi területén találhatóak
* *gazdasági területek*: elsősorban a város peremterületein, a városból ki és bemenő forgalmat lebonyolító 54-es számú főút Kiskunhalas – Budapest és az 5301 jelű számú Kecskemétet Kalocsával összekötő utak mentén helyezkednek el. A település foglalkoztatási szerkezetének erőteljes átalakulása magával vonja az Izsáki út, Petőfi S. út, Dózsa Gy. út mentén működő gazdasági jellegű területfelhasználási egységek fejlesztését. A város belső területein lévő fejlődő ipari feldolgozó vállalkozások kinövik a telephelyüket, cél a város peremterületeire összpontosítani a gazdasági tevékenységet folytató vállalkozásokat.
* *ipari parkok*: a Petőfi S. úton lévő ipari terület magántulajdonban van, azonban az Önkormányzat, az energikusan fejlődő gépipari vállalkozásoknak, illetve azok területigényének növekedése, valamint egyéb beruházások indításához az akasztói út városba bejövő oldalán tervezi ipari park kialakítását.
* *üdülőterület*: a város -nyugati részén a Rónaszéki gyógyfürdő környezetében került lehatárolásra
* *különleges övezet*: azon területfelhasználási egységek, amelyek funkcióját tekintve a környezetre gyakorolt hatásuk, illetve a környezettel szembeni védelmi igényük (zöldfelületek, erdők, termőterület) következtében más övezeti egységbe nem sorolhatóak (gyógyfürdő, szennyvíztelep, sport, rekreáció célját szolgáló, temető, mezőgazdasághoz kapcsolódó borászati üzemek, állattartó telepek, adóállomás)
* *beépítésre nem szánt területek*: közlekedési és közmű területek, zöldterület, erdőterület, vízgazdálkodási terület, mezőgazdasági terület,

A rendezési terv módosításának jelentősebb önkormányzati irányai:

* a volt honvédelmi területek gazdasági irányú felhasználása, fejlesztése,
* ipari park kialakítása, a város belső területein lévő, kis térmértékű gazdasági, termelő, gyártó területek kiváltása érdekében,
* a Rónaszéki gyógyfürdő fejlesztése,
* parkolást segítő területrészek kialakítása,
* a városközpont terület rehabilitálása,
* közlekedési területek fejlesztése.

***Vagyongazdálkodás:***

Az Alaptörvény 38. cikke alapján a helyi önkormányzat tulajdona nemzeti vagyon, így Magyarország helyi önkormányzatairól szóló 2011. évi CLXXXIX. törvény szabályain túlmenően a vagyonnal való gazdálkodást a nemzeti vagyonról szóló 2011. évi CXCVI. törvény rendelkezései határozzák meg.

A vagyon kezelésének, hasznosításának részletes előírásait

* az önkormányzati vagyonról, a vagyon hasznosításáról szóló 26/2012. (XII.19.) önk. rendelete szabályozza, meghatározva az önkormányzati vagyon csoportosítását, rendelkezve a vagyon feletti tulajdonosi jogok gyakorlásáról, hatáskörökről. Tartalmazza továbbá a vagyon hasznosításának, értékesítésének szabályait.,
* az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önk. rendelet határozza meg a lakások és helyiségek bérbeadásának szabályait, a lakbérek mértékét,
* a közterületek használatáról szóló 5/1998. (II. 2.) önk. rendelet szabályozza a közterület használati szerződések feltételeit.

Az önkormányzati vagyonnal történő gazdálkodás irányát a Képviselő-testület a 2018-2022. időszakra szóló hosszútávú vagyongazdálkodási tervével fogadta el.

A nemzeti vagyon alapvető rendeltetése a közfeladat ellátásának biztosítása. A nemzeti vagyon fogalomkörébe tartozó egyes vagyontípusok:

###### Törzsvagyon

Az önkormányzat törzsvagyona a kötelező önkormányzati feladatok ellátására szolgáló vagyon. A törzsvagyon forgalomképtelen vagy korlátozottan forgalomképes.

* 1. Forgalomképtelen törzsvagyon

E vagyonikörbe tartoznak a helyi közutak és műtárgyaik, a terek és parkok, közkertek és minden más ingatlan és ingó dolog, amelyet törvény vagy a Képviselő-testület forgalomképtelennek nyilvánít és közfeladat ellátásának biztosítását szolgálja.

* 1. Nemzetgazdasági szempontból kiemelt jelentőségű vagyon

A nemzetgazdasági szempontból kiemelt jelentőségű vagyon az a vagyon, amelynek önkormányzati tulajdonban való megőrzése hosszútávon indokolt:

|  |  |  |  |
| --- | --- | --- | --- |
| Petőfi Emlékmúzeum | Kiskőrös, Petőfi tér 6. | 2680/1. hrsz. |  |
| Petőfi Szülőház  | Kiskőrös, Petőfi tér 5. | 2678. hrsz. |  |
| Szlovák tájház | Kiskőrös, Szent I. u. 23. | 1497. hrsz. |  |
| Zsinagóga | Kiskőrös, Petőfi u. 5. | 3139/2. hrsz.  |  |

1.2.3. Korlátozottan forgalomképes törzsvagyon

A korlátozottan forgalomképes vagyoni körbe tartozó vagyontárgyak hasznosítására kizárólag az Nvtv.-ben és a Vagyonrendeletben meghatározott szigorú korlátozások betartása mellett kerülhet sor. E vagyoni körbe tartozik a közmű, az önkormányzat tulajdonában és fenntartásában lévő közfeladat ellátását, vagy költségvetési szerv elhelyezését szolgáló intézmény, épület, épületrész.

|  |  |
| --- | --- |
| megnevezése | hasznosítás módja: |
| Közmű (ivóvíz- és szennyvízhálózat), szennyvíztelep, víztorony | üzemeltető: Kiskunsági Víziközmű-Szolgáltató Kft. |
| óvodák: Batthyány u.-i, Rákóczi F. u.-i, Erdőtelki, Thököly u.-i, Mohácsi u.-i | intézményi feladatellátás: Kiskőrösi Óvodák  |
| Árpád u.-i óvoda, Petőfi S. Általános Iskola, tornacsarnok, Petőfi S. Gimnázium, sportcsarnok, tanterület | használatba adva: Magyarországi Evangélikus Egyház |
| Bem József Általános Iskola, zeneiskola | használatba adva: Tankerületi Központ |
| Vattay Technikum és Kollégium, Izsáki úton lévő tanműhely, Sárkány J. u.-i volt általános iskola épülete | használatba adva: Kiskunhalasi Szakképzési Centrum |
| Szeméttelep | Polgármesteri Hivatal |
| Dögkamra | Polgármesteri Hivatal |
| csapadékelvezető csatornahálózat közmű | Polgármesteri Hivatal |
| Sárkány J. u.-i szociális otthon, Árpád u.-i bölcsőde, Kossuth L. út védőnői szolgálat, Árpád u. 8. család és gyermekjóléti központ | intézményi feladatellátás: Kiskőrös Város Önkormányzata Egészségügyi, Gyermekjóléti és Szociális Intézmény |
| Szlovák Tájház, Petőfi Sándor Szülőház és Emlékmúzeum | intézményi feladatellátás: Petőfi Szülőház és Emlékmúzeum |
| Szakorvosi Rendelőintézet | vagyonkezelő: Kiskunhalasi Semmelweis Kórház  |
| Ravatalozó, kolombárium | megbízási szerződés: Fazakas László |
| (volt) Tüdőgondozó épülete Kossuth L. út 61. | bérbeadva: Bács-Kiskun Megyei Kormányhivatal Kiskőrösi Járási Hivatala |
| Hagyományok Háza Kossuth L. út 27. | üzemeltető: Kőrösszolg Nonprofit Kft. |
|  |  |
| Művelődi Központ | intézményi feladatellátás: Kunság-Média Nonprofit Kft. |
| Szabadidő park | Polgármesteri Hivatal |
| sporttelep Dózsa Gy. út 46. | üzemeltető: Kiskőrösi Labdarúgó Klub |
| Gyógyfürdő és strandfürdő | üzemeltető: Kőröskom Nonprofit Kft. |
| Autóbusz pályaudvar | bérlet és megbízási szerződés útján történő feladatellátás |
| Polgármesteri Hivatal épülete | Polgármesteri Hivatal + használat + állami tulajdon |
| Thököly u.-i óvoda épületében sporttermek | használatba adás: Kiskőrösi Petőfi Birkózó Klub Egyesület, Kiskőrösi Judó Egyesület, Rendészeti Kiképzők Szövetsége  |
| Zöldséges piac, Piac tér 16. | üzemeltető: Kőröskom Nonprofit Kft. |
| záportározó | Polgármesteri Hivatal |
| Hulladékudvar | üzemeltető: FBH-NP Nonprofit Kft. |
| Kisoroszi Tábor | Polgármesteri Hivatal |
| Petőfi Sándor Városi Könyvtár, Zsinagóga | intézményi feladatellátás: Petőfi Sándor Városi Könyvtár |
|  |  |

###### Üzleti vagyon

E vagyoni körbe tartozó ingatlanok kezeléséről, hasznosításáról a Képviselő-testület a Polgármesteri Hivatal útján gondoskodik. Hasznosításuk elsősorban bérbeadás útján történik.

Az üzleti vagyon – az ingatlanok jellege szerint – az alábbiak szerint csoportosítható:

* belterületi beépítetlen földek,
* külterületi földek,
* lakóépületek, lakások,
* egyéb ingatlanok.

*Belterületi beépítetlen földek:*

A vagyoni körbe 74 db, összesen 24,3 ha nagyságú terület tartozik. Ezek pl. az utak melletti földrészletek, térnek, közparknak nem minősülő nagyobb ingatlanok,

Ezen ingatlanok zöldterületként funkcionálnak, folyamatos kaszálásukról a Polgármesteri Hivatal közfoglalkoztatás keretében gondoskodik.

Az Önkormányzat jelenleg négy építési telek tulajdonjogával rendelkezik, melyek közül kettő a Mező és Béke utca sarkán, kettő a Délibáb utcában található.

*Külterületi földek:*

84,9 ha, 92 tagból álló (ebből 40 db magánszemélyekkel, egyéb szervezetekkel osztatlan tulajdonközösségű) külterületi föld képezi az Önkormányzat tulajdonát, melyből 3,4 ha a vásártér, külterületen található még a 8,3 ha nagyságú volt szeméttelep.

A termőföldek közül nagyobb méretű az akasztói út bal oldalán lévő 15 ha erdő és gyepterület és az akasztói út jobb oldalán 24,2 hektáros gyepterület, a Rákóczi u. végén, a Szűcsi erdő melletti 15 ha nagyságú erdő és gyep. A többi földrészletre jellemző, hogy többségük a belterülettől távol esik, általában gyep művelési ágúak, több évtizede műveletlenek, átlagban 3-5000 m2 nagyságúak. 13 „zártkert” is részét képezi a külterületi földeknek.

A külterületi földek hasznosításáról az Önkormányzat haszonbérlet útján gondoskodik, a közös tulajdonban lévő földrészleteket elsősorban értékesíti.

*Lakóépületek, lakások:*

Az Önkormányzat jelenleg 57 bérlakás tulajdonosa, melyből 40 lakás szociális rászorultság címén, 17 lakás a város szakember ellátottságára tekintettel biztosít lakhatást.

Rászorultságra tekintettel a Társadalompolitikai Bizottság jelöli ki a bérlő személyét, szakember ellátottságra tekintettel a Képviselő-testület dönt. A bérleti jogviszony eseti jelleggel meghosszabbítható. A bérlakások kezelését 2015. május hónaptól a Polgármesteri Hivatal vette át a Kőröskom Kft.-től. A bérlakások karbantartását, felújítását továbbra is a Kőröskom Kft. látja el. A jelenleg üresen álló bérlakásaink nagyobb beruházást igénylő felújításra szorulnak.

Pályázati keretből 14 bérlakos felújítása valósult meg.

A Mészáros L. u. 22. szám alatti részben önkormányzati tulajdonban álló – 18 db bérlakásként funkcionáló – ingatlan tulajdonba vételét kezdeményezte az Önkormányzat, az adásvétellel összefüggő eljárások folyamatban vannak.

*Egyéb ingatlanok:*

|  |  |  |
| --- | --- | --- |
| Megnevezése: | Fekvése | hasznosítása |
| Krimpeni Vendégház | Hrúz M. u. | üzemeltető: Kőrösszolg Nonprofit Kft. |
| Volt óvoda | Rákóczi u. 106. | bérbeadás |
| Volt óvoda | Kossuth u. 43. | jelenleg üres |
| Sportlőtér | Május 1. u. | bérbeadás |
| Volt méréshitelesítő | Erdőtelki u. 30. | bérbeadás |
| Irodaház (társasház) | Petőfi tér 3. | ingyenes használat: Bács-Kiskun Megyei Kormányhivatal Kiskőrösi Járási Hivatal, bérbeadás: ügyészség |
| Telephely és adóállomás | Petőfi S. ú. 108. | bérbeadás |
| Helyőrségi Klub | Pozsonyi u. 2. | ingyenes használat, haszonkölcsön szerződés keretében |
| Volt apaállat istálló | Okolicsányi u. 43.  | ÜRES |
| „Hirsch ház” irodák | Luther tér 1. | bérbeadás |
| „Inkubátor ház” irodák | Szarvas utca 2. | bérbeadás |
| volt varroda | Safári u. 2. | raktározásra használt |

A Petőfi tér 3. sz. alatti épületben lévő önkormányzati irodák egy részében azok a gazdálkodó szervezetek találhatók, amelyeket az Önkormányzatnak kell ingyenesen (a közüzemi díjak megtérítése mellett) elhelyeznie, más részük bérbeadásra (ügyészség) került.

Az Okolicsányi u. 43. sz. alatti ingatlanon lévő lakás bérbeadással hasznosított, az épület többi, 141 m2 nagyságú részében lévő helyiségeket a Polgármesteri Hivatal raktárnak használja.

A Batthyány utca – Dózsa Gy. út sarkán lévő épületegyüttes – korábban bérlakás és helyiségbérbeadás funkcióját töltötte be – felújítása gazdaságtalan, elbontása indokolt.

A Délibáb utca 39. szám alatti ingatlan felújításra került, az épületben haszonkölcsön szerződés keretében „Roma Alkotóház” működik.

A településfejlesztés irányához igazodva az önkormányzati feladatellátás szempontjából feleslegessé váló ingatlanokat (földterület, épület) az önkormányzat értékesíti.

Az elmúlt 5 évben folyamatos beruházásoknak köszönhetően mind a vagyon szerkezetében, mind annak értékét tekintve minőségi növekedés figyelhető meg:

* megvalósult a záportározó kialakítása és ehhez kapcsolódóan a csapadékcsatornahálózat felújítása.
* 14 db önkormányzati tulajdonú bérlakás teljes körű felújítása megvalósult, mely célozza a fiatalok helyben maradásának ösztönzését, a fiatalok életpálya-tervezését segítő helyi szolgáltatások nyújtásával, gazdasági együttműködések kiépítésével, hazai és uniós pályázati programokban történő részvételre való felkészítés,
* ingatlanok infrastrukturális fejlesztése valósult meg: hagyományok háza, roma alkotóház, Batthyány óvoda felújítása, küzdősportok házának felújítása,
* villamos energia megtakarítást célzó napelem-rendszer kialakítása a városi fürdő területén,
* a Kőrisfa utcában megépült egy új 6 csoportszobás óvoda,
* külterületi földutak aszfaltburkolattal történő ellátása.

A vagyon fejlesztésének irányai:

A fejlesztések tervezése során elsődleges szempont az ingatlanok, épületek energiahatékonyságát biztosító, az elavult, funkciójukat ellátni nem képes infrastrukturális beruházások.

Az önkormányzati vagyon fejlesztése jelentős részben pályázati forrásokból és hitel felvételéből valósul meg. A teljesség felsorolása nélkül a jelenleg folyamatban lévő nagyobb beruházások:

* A jelenlegi zöldséges piac területét kibővítve az Önkormányzat megvásárolta a 2035/34, a 2035/34/A és a 2035/35 hrsz alatti (volt kínai bolt és volt bútorbolt) ingatlanokat, melyek felújításával egy korszerű, a mai kor igényeinek megfelelő, fedett piaccsarnok és kültéri zöldséges és vegyes piac kialakítása van folyamatban, kapcsolódóan gépjármű parkoló bővítéssel, kialakítással,
* Kiskőrös-Tabdi közötti kerékpárút kiépítése
* ipari park létesítése.

További az Önkormányzat hosszútávú gazdaságfejlesztési céljai:

* a Rónaszéki gyógyfürdő fejlesztése
* volt honvédelmi célú ingatlanok tulajdonba vétele, gazdasági célú hasznosítása
* zöldhulladék lerakó és feldolgozó megvalósítása
* bölcsőde infrastrukturális és csoportszoba bővítése
* parkolók kialakítása, bővítése.

További beruházások célozzák a helyi közutak minőségének javítását, a küzdősportok házának infrastrukturális fejlesztését. A humán szektor területén lévő beruházások az egészséges életmódra nevelést, egészségmegőrzést, a kultúra oktatás és művelődés szélesebb hozzáférését, sokszínűségét kívánják biztosítani, a kapcsolódó technikai eszközök beszerzésével.

**GYERMEK ÉS IFJÚSÁGVÉDELMI FELADATOK:**

A gyermek és ifjúságvédelmi feladatokról való gondoskodás jogszabályi hátterét a gyermekek védelméről és a gyámügyi igazgatásról szóló 1997. évi XXXI. törvény, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. NM rendelet, a gyámhatóságokról, valamint a gyermekvédelmi és gyámügyi eljárásról szóló 149/1997. Korm. rendelet, valamint Kiskőrös Város Önkormányzata Képviselő-testületének a személyes gondoskodást nyújtó gyermekjóléti alapellátásokról szóló 26/2013.(XII.19.) helyi rendelete, adja. A feladatellátáshoz szorosan kapcsolódik Kiskőrös Város Önkormányzata Képviselő-testületének a szociális ellátásokról szóló 7/2015. (II. 26.) rendelete.

A város területén működő gyermekvédelmi feladatellátás szervezeti hátterét a

* járási szinten működő család- és gyermekjóléti központ,
* települési család- és gyermekjóléti szolgálat,
* bölcsőde, mint nappali ellátást biztosító intézmény és a
* helyettes szülői ellátás, mint átmeneti gondozást nyújtó intézmény biztosítja.

Az Önkormányzat a települési család- és gyermekjóléti szolgáltatást a Baptista Szeretetházi Gyülekezettel kötött ellátási szerződés alapján, a család- és gyermekjóléti központ, a bölcsőde és a helyettes szülői feladatok ellátását, Kiskőrös Város Önkormányzata Egészségügyi, Gyermekvédelmi és Szociális Intézménye útján látja el.

Az Önkormányzat rendszeres gyermekvédelmi támogatásban részesít 197 gyermeket, ezen kívül egyszeri támogatásokkal nyújt támogatást a rászoruló családok részére. A támogatásokban részesítettek aránya az elmúlt évek statisztikái alapján csökken. A csökkenő tendencia oka: a kérelmek elbírálásának feltételeként meghatározott jövedelemvizsgálat szerint, nőtt az egy háztartásban élők egy főre jutó jövedelme.

Az önkormányzati fenntartású bölcsőde 48 engedélyezett férőhellyel működik. A városban a Csodabogyó Családi Bölcsőde és a Tarkabarka Játszóház és Családi Napközi várja a 3 év alatti korosztályt.

A bölcsődei szolgáltatás biztosítására folyamatosan nő az igény, ezért az Önkormányzat és az Egészségügyi, Gyermekjóléti és Szociális Intézmény ellátási szerződést kötött a Tarkabarka Családi Napközi Egyesülettel.

Az Önkormányzat a működtetésében lévő bölcsődei létszám fejlesztésére, a bölcsőde infrastrukturális fejlesztésére sikeres pályázatot nyújtott be.

Az Önkormányzat a gyermek és ifjúsági programok szervezésében, lebonyolításában szorosan együttműködik a város egyházi felekezeteivel, akik aktív ifjúsági, közösségformáló tevékenységeket folytatnak, programokat szerveznek.

A különböző sportegyesületek is kiemelt figyelmet fordítanak a gyermek és ifjúsági korosztály sporttevékenységére.

Az Önkormányzat az ifjúsági korosztály közösségi életének tevékenységeinek, társadalmi aktivitásának fellendítését kiemelt feladatául tűzte ki. A feladat megvalósításában segítséget jelent az EFOP-1.2.11-16-2017-00054 azonosítószámú „Esély Otthon- Fészekrakó Program Kiskőrösön” elnevezésű pályázat, melynek több eleme segítséget jelent a feladat ellátásában.

Átfogó, az ifjúsági korosztály helyzetfelmérését, a fejlesztés irányait meghatározó stratégia kidolgozására, az Önkormányzat csatlakozott az Erzsébet Ifjúsági Alap Nonprofit Kft. által kiírt EFOP-1.2.3-VEKOP-15-2015-00001 azonosítószámú „Komplex ifjúsági fejlesztések – új nemzedék újratöltve” elnevezésű projekthez.

Folyamatban lévő infrastrukturális fejlesztések: általános és középiskolák infrastrukturális fejlesztése, korszerűsítése, tornacsarnok építés.

A gyermekvédelmi szolgálatok programjain, tevékenységén túlmenően a nemzetiségi önkormányzatok, egyházi felekezetek, sportszervezetek tevékenységeik révén elősegítik a gyermekek fizikai és mentális fejlődését.

**Folyamatban lévő beruházások**

**Projekt címe: Kiskőrösön, új hat csoportszobás óvoda építése**

Projektazonosító: TOP-1.4.1-15-BK1-2016-00027

Projekt címe: Kiskőrösön, új hat csoportszobás óvoda építése

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2017.05.01

Projekt várható fizikai befejezése: 2021. április

**A beruházás tervezett és eddig teljesített kiadásai és forrásai:**

Projekt összköltsége: 950 millió

Kormány támogatása: 360.000.000,-

Támogatás összege: 384.412.328,-

Önerő: 210.000.000,-Ft

Kiskőrös Város Önkormányzat Képviselő-testülete a **39/2016.** sz. Képv. test. határozatával döntött a maximálisan 600.000.000,-Ft beruházási költségű új óvoda építéséről, melyet a TOP-1.4.1-15 kódszámú „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” c. pályázati kiírás keretében - bruttó **400.000.000,-** forint vissza nem térítendő pályázati forrásból kívánt megvalósítani **200.000.000,-**Ft önerő biztosításával.

A TOP-1.4.1-15-BK1-2016-00027 azonosítószámú „Kiskőrösön új, hat csoportszobás óvoda építése” című projekt megvalósítására az Önkormányzat a 2017.06.19. napján hatályba lépett támogatási szerződés alapján **384.412.328,-Ft támogatásban részesült**.

Az Önkormányzat Kiskőrösön az óvodai férőhelyek számának növelése mellett a jelenleg üzemelő óvodák közül két óvoda kiváltását kívánja az új óvodával megvalósítani. A projekt előkészítése során nyilvánvalóvá vált, hogy a Thököly és a Mohácsi utcai óvodák jelen állapotukban elavultak, felújításuk nem kifizetődő. A két „kiváltandó” óvodában jelenleg 3+2= 5 csoportszoba üzemel. A meglévő férőhelyek mellé plusz egy csoportszoba biztosításával az új óvoda hat csoportszobás kialakítása valósul meg a projekt keretében. A közoktatási törvénnyel összhangban a kezdeti csoportonkénti 25 fős létszám a későbbiekben 30 főre növelhető, amelyekben összesen 180 fő gyermek elhelyezését tudja biztosítani az Önkormányzat.

Az óvoda épülete a mai igényeknek és előírásoknak megfelelő, korszerű, energiahatékony intézmény, melynek **hasznos alapterülete 1890 m2.** A csoportszobák mellett logopédiai foglalkoztató, egyéni fejlesztőszoba, tornaszoba valamint a kiszolgáló funkciók helyiségei készülnek el. A beruházás magában foglalja az udvari játékokat és játéktároló épületeket is. Valamint ezzel egy időben a Kőrisfa utca érintett szakasza is teljes egészében átépül, méltó megközelítést biztosítva az új épületnek.

A kivitelezés idén januárbán elkezdődött, befejezéséhez 15 hónap áll a kivitelező rendelkezésére, így az épület **műszaki átadására 2021.áprilisában kerülhet sor**. Az ovisokat jövő szeptembertől fogadja az új intézmény.

A kivitelezési költségek folyamatos emelkedése miatt az építési kiviteli **tervdokumentáció** elkészítésekor a beruházás tervezett költsége már meghaladta a bruttó **777 millió forintot,** a beruházás megnövekedett költsége miatt a Képviselő-testület az önerő összegét 570.000.000,-Ft-ra emelte, ezt az összeget a város saját költségvetéséből finanszírozni nem tudta, emiatt a beruházás megvalósításához szükséges önerő biztosításához fejlesztési célú hitelt vett fel az Önkormányzat.

A közbeszerzési eljárás lefolytatását követően a nyertes kivitelező árajánlata: bruttó 871.220.000,-Ft + 5 % tartalékkeret biztosításával.

Az Önkormányzat a projektet mindenképpen meg kívánja valósítani, hiszen a jelenlegi két tagóvoda korszerűtlen, eredetileg nem óvodának épült ingatlanban van elhelyezve. Az óvodai férőhelyekre nagy igény mutatkozik, ezért a Képviselő-testület a törvényi előírásokkal összhangban ebben a nevelési évben is engedélyezte a maximális csoportlétszám túllépését minden csoportban legfeljebb 20% -al.

Tekintettel arra, hogy lakossági igény kielégítése, illetve kisgyermekellátást biztosító intézmény létrehozása a cél, így az Önkormányzat erőn felül is vállalja a beruházás megvalósítását.

A megnövekedett kivitelezési költségek a város költségvetésére aránytalanul nagy terhet rónak, emiatt az Önkormányzat 2020. február hónapban egyedi kérelmet nyújtott be Magyarország Kormányához, melyben a projekt megvalósításához többlet-támogatást kért.

A Kormány 1403/2020. (VII. 15.) Korm. határozatával (Magyar Közlöny 171. szám, 2020. július 15., szerda) 360 millió többlet-támogatást biztosított a projekt megvalósításához, így a támogatás összege 744.412.328,-Ft-ra nőtt.

Költségek növekedése:

Tervezett pályázat benyújtásakor: 400 millió + 200 millió önerő

Műszaki dokumentáció alapján kivitelezés 777 millió: 384.412.328,-Ft támogatás + 570 millió önerő

Közbeszerzési eljárás után: 871.220.000,-Ft, önerőt nem emeltük, kértük a Kormány segítségét

A 7/2006 TNM Rendelet 2021.01.01. napjától hatályba lépő előírása miatt várhatóan

 + 43.561.000,-Ft ( 5 % tartalékkeret)

Tervező (engedélyes és kiviteli terv), közbeszerzési szakértő, műszaki ellenőr, projektmenedzsment, tájékoztatás, nyilvánosság, villanyoszlop áthelyezés, fúrt kút költsége 79 millió.

**Projekt címe: Fészekrakó program Kiskőrösön**

Projektazonosító: EFOP-1.2.11-16-2017-00054,

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2018.03.01

Projekt fizikai befejezése: 2021.11.29

**A beruházás tervezett és eddig teljesített kiadásai és forrásai:**

Projekt összköltsége: 202.788.334,-Ft

Támogatás összege: 194.788.335,-Ft

Önerő: 7.999.999,-Ft

CÉLCSOPORT: 18-35 év közötti fiatalok

Beruházás leírás: Az Önkormányzati tulajdonban lévő 14 lakás energetikai felújítása az elmúlt évben valósult meg. A felújítás során a lakások fokozott hőszigetelő képességű nyílászárókat kaptak, fűtési rendszerük korszerűsítése megtörtént. Az energetikai szempontból kritikus hűlő felületeket (homlokzat, födém) hőszigetelték, ezáltal az épület megjelenése is kedvezőbb. A 14 lakást teljesen felszerelve, energiatakarékos háztartási berendezésekkel és új bútorokkal adták át bérlőiknek.

**Felhívás címe: Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése**

Felhívás kódszáma: VP6-7.2.1-7.4.1.2-16

Iratazonosító: 1824619287

**A beruházás megkezdésének időpontja és várható befejezési időpontja:**

Támogató okirat hatálybalépése: 2018.08.16

Projekt fizikai befejezése: 2020.12.31.

**A beruházás tervezett és eddig teljesített kiadásai és forrásai:**

Projekt összköltsége: 200.000.000,-Ft

Támogatás összege: 99.999.998,-Ft

Önerő: 100.000.002,-Ft

Leírás: 3 külterületi útszakasz aszfaltburkolattal történő ellátása

0147 hrsz. (Széles út) 850 folyóméter

0156 hrsz. (Madách) 739 folyóméter

0243 hrsz. (Seregélyesi)577 folyóméter

0147 és 0156 hrsz. nyomvonalban villanyoszlop, emiatt önerőből villanyoszlop áthelyezés

**Projekt címe: „Záportározó kialakítása és csapadékvíz elvezető rendszerek rekonstrukciója Kiskőrösön”**

Projektazonosító: TOP-2.1.3-16-BK1-2017-00005

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2018.02.19

Projekt fizikai befejezése: 2021.03.10

**A beruházás tervezett és eddig teljesített kiadásai és forrásai:**

Projekt összköltsége: 548 015 907,-

Elnyert támogatás: 420 000 000,-

Megvalósításhoz biztosított önerő: 128 015 907,-

Kiskőrös Város Önkormányzata 2017. július 19. napján projekt javaslatot nyújtott be a „Települési környezetvédelmi infrastruktúra-fejlesztések” c. felhívására a városból lefolyó csapadékvizek tárolására, illetve helyben tartására a város déli, mélyfekvésű területén. A pályázat benyújtását követően megkezdődtek a részletes tervezési és előkészítési munkálatok Mátyus Zoltán tervező által. A benyújtott projektjavaslat pozitív elbírálásban részesült 2019. december 20. napján, melynek értelmében a projekt megvalósítására 420.000.000,-Ft európai uniós támogatást nyert el Önkormányzatunk . A nyertes projekt keretében záportározó létesült a város déli részén összegyűlt csapadékvíz helyben tartása és károkozás mentes levezetése a Sáhor csatornán keresztül. A záportározó kialakítása mellett a Dózsa György, Hrúz Mária és Tompa Mihály utcában elhelyezkedő csapadékvíz elvezető rendszereinek rekonstrukciója is megvalósult mivel az érintett utcákban a már meglévő, de funkcióját nem teljesítő zárt csapadékcsatorna, nyílt vízelvezető árok, átereszekkel, illetve szikkasztó árkokkal rendelkeztek, amelyek funkciójukat már nem látták el.

A projekt kivitelezési munkálatai 2 héttel ezelőtt, 2020. július 10-én sikeresen befejeződtek, a kivitelező ÉKISZ Kft. ezen a napon vissza adta Önkormányzatunk részére a munkaterületet. A projekt keretében 1043,5 m hosszban került megújításra a csapadékvíz elvezető rendszereink, valamint létesült egy 2 hektárnyi területet magába foglaló záportározó tó.

**Projekt címe: Kiskőrös Város Önkormányzatának épületenergetikai fejlesztési projektje**

Projekt azonosítószáma: TOP- 3.2.1-15-BK1-2016-00045

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2017. augusztus 15.

Projekt tervezett fizikai befejezése: 2021.07.31

**A beruházás tervezett és eddig teljesített kiadásai és forrásai:**

Projekt összköltsége: 189 965 836,-

Elnyert támogatás: 139 965 836,-

Megvalósításhoz biztosított önerő: 50 000 000,-

Kiskőrös Város Önkormányzata 2016. július 14. napján projekt javaslatot nyújtott be az „Önkormányzati épületek energetikai korszerűsítése” c. felhívásra Kiskőrös Város három közintézményének ("Küzdősportok Háza", "Petőfi Emlékmúzem és "Petőfi emlékmúzeum-iroda" épületének) energetikai korszerűsítése és az érintett épületek energiatakarékos és költséghatékony működtetésének elérése céljából. A pályázat benyújtását követően megkezdődtek a részletes tervezési és előkészítési munkálatok. A benyújtott projektjavaslat pozitív elbírálásban részesült 2017. június 13. napján, melynek értelmében a projekt megvalósítására 139.965.836,-Ft európai uniós támogatást nyert el Önkormányzatunk .A korszerűsítés során elsődlegesen az épület hőmegtartó képességét szem előtt tartva az épületek hőszigetelése, külső nyílászáróinak cseréje valamint a mai kor követelményeinek megfelelően kondenzációs gázkazánok kerülnek beépítésre. A pályázati felhívásnak eleget téve minden épületben projektarányos akadálymentesítés is megvalósul. A kivitelezési szerződés a napokban aláírásra kerül, melynek értelmében 2021. februárig megtörténik az érintett épületek energetikai korszerűsítése.

**A projekt címe: Kiskőrösi Petőfi Birkózó Club – teremfelújítási projektje**

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2017.12.20

Projekt fizikai befejezése: 2020.11.30

**A beruházás tervezett és eddig teljesített kiadásai és forrásai:**

Projekt összköltsége: 27 373 111,-

Elnyert támogatás: 20 000 000,-

Megvalósításhoz biztosított önerő: 7 373 111,-

A 2016-os évben a Kiskőrösi Petőfi Birkózó Klub és Kiskőrös Város Önkormányzata együttes igényt nyújtott be a Magyar Birkózó Szövetség létesítményfejlesztési felhívására a Kiskőrös, Thököly u. 15. szám alatti volt iskolaépület felújítására és korszerűsítésére. A benyújtott projektjavaslatot a Magyar Birkózó Szövetség 2017. évi sportlétesítmény fejlesztési elképzelések megvalósításához kapcsolódóan a Kiskőrösi Petőfi Birkózó Klubot 20.000.000,-Ft vissza nem térítendő támogatásban részesítette. A projekt keretében a Kiskőrös, Thököly u. 15. szám alatti ingatlan teljes tetőfelújítása, valamint az épület kisebb volumenű korszerűsítése valósul meg. A kivitelezési szerződés szintén a napokban kerül aláírásra, melynek értelmében ez év novemberéig megtörténik az érintett épület felújítása.

**A projekt címe: Kerékpárút hálózat fejlesztés Kiskőrös és Tabdi között**

**Projekt azonosítószáma: TOP-3.1.1-16-BK1-2017-00024**

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2019. 09.17

Projekt fizikai befejezése:2021.08.30

**A beruházás tervezett és eddig teljesített kiadásai és forrásai:**

Projekt összköltsége: 742 700 000,-

Elnyert támogatás: 430 000 000,-

Megvalósításhoz biztosított önerő: 312 700 000,-

Kiskőrös Város Önkormányzata 2017. július 27. napján projekt javaslatot nyújtott be a „Fenntartható települési közlekedésfejlesztés” c. felhívásra. A benyújtott projekt javaslat 2018. 06.18-án pozitív elbírálásban részesült, melynek eredményeként Önkormányzatunk 430.000.000,-Ft, vissza nem térítendő európai uniós támogatásban részesült. A tervezett fejlesztés keretében a Kiskőrös Bánffy utcától a Tabdira vezető bekötő útig A kerékpárút kialakításának célja az 5301j. országos közút /közel 4000 E/nap/ forgalmától a kerékpáros forgalom leválasztása, biztosítva ezzel Kiskőrös bel és külterületén elhelyezkedő vállalkozások, munkahelyek, a nagyszámú tanyás ingatlanok, ill. Tabdi község kerékpárral történő biztonságos megközelítését, a közúti közlekedés feltételeinek javítását.

Ösztönözve az érintetteket a kerékpáros közlekedésre, az egészséges életmódra, mely hozzájárul az éghajlatváltozás mérsékléséhez, a CO2 kibocsátás csökkentéséhez, az élhető környezet megteremtéséhez. A tervezett kerékpárút részben belterületi (710 m) részben külterületi (3815m). Külterületen Kiskőrös (2805 m) és Tabdi (1010 m) közigazgatási területén halad. A tervezett kerékpárút az 5301j. úttal párhuzamosan halad, követve annak nyomvonalát. A Kiskőrös Bánffy utcától a 0147 hrsz. földútig tart, melynek hossza 1115 m. A 0147 hrsz. úttól az 5307j. Tabdira vezető útig tart a tervezett kerékpárút, melynek hossza 3410 m. A teljes hossz 4525 m. A kivitelező kiválasztása jelenleg folyamatban van.

**A projekt címe: Hagyományok háza megvalósítása**

A projekt azonosítószáma: TOP-7.1.1-16-H-ERFA2019-00071

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2019.01.01

Projekt fizikai befejezése:2020.11.29

**A beruházás tervezett és eddig teljesített kiadásai és forrásai:**

Projekt összköltsége: 85 017 714,-

Elnyert támogatás: 85 001 625,-

Megvalósításhoz biztosított önerő: 16 089,-

Kiskőrös Város Önkormányzata 2018. szeptember 28. napján projekt javaslatot nyújtott be a „Hagyományok háza megvalósítása” c. felhívásra. A benyújtott projekt javaslat 2019. 04.11-én pozitív elbírálásban részesült, melynek eredményeként Önkormányzatunk 85.001.625,-Ft, vissza nem térítendő európai uniós támogatásban részesült. A tervezett fejlesztés keretében a Kiskőrös Város Önkormányzat tulajdonában található – a **Kossuth u. 27. szám** alatt található régi irodaházban kerül kialakításra a kiskőrösi „Hagyományok Háza” a pályázatban előírtaknak megfelelően. Az épület elhelyezkedése kitűnő, a város egyik legfrekventáltabb utcájában, a Főtértől nem messze található. Az épület lapos tetős kialakítású, beton alappal, téglafallal, részben kicserélt nyílászárókkal, fedett terasszal és nagy udvarral rendelkezik. Az épület alkalmas irodák, tárgyaló, beltéri illetve kültéri közösségi terek kialakítására. A kivitelezési szerződés aláírására 2020. január 13. napján került sor. A kivitelezés ütemesen halad melynek eredményeként a nyár végén, kora ősszel várhatóan átadásra kerül a Hagyományok háza.

**A projekt címe: Önkormányzati feladatellátást szolgáló fejlesztések támogatása- Árpád u. 8.**

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2019.09.03

Projekt fizikai befejezése:2020.12.31

**A beruházás tervezett és eddig teljesített kiadásai és forrásai:**

Projekt összköltsége: 40.450.000,-

Elnyert támogatás: 30.000.000,-

Megvalósításhoz biztosított önerő: 10.450.000,-

Kiskőrös Város Önkormányzata 2019. májusában projekt javaslatot nyújtott be az „Önkormányzati feladatellátást szolgáló fejlesztések támogatása” c. felhívásra. A benyújtott projekt javaslat 2019. 09.03-án pozitív elbírálásban részesült, melynek eredményeként Önkormányzatunk 30.000.000,-Ft, vissza nem térítendő támogatásban részesült. A tervezett fejlesztés keretében a Kiskőrös, Árpád u. 8. ingatlan komplett tető és nyílászáró cseréje valamint hőszigetelése valósul meg. A kivitelezés jelenleg is zajlik, várhatóan ez a beruházásunk is ősszel zárul.

**A projekt címe: A kiskőrösi bölcsőde bővítése, felújítása**

A projekt azonosítószáma: TOP-1.4.1-19-BK1-2019-00024

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2019.12.20

Projekt fizikai befejezése:2022.09.30

**A beruházás tervezett és eddig teljesített kiadásai és forrásai:**

Projekt összköltsége: 154.153.551,-

Elnyert támogatás: 141.321.551,-

Megvalósításhoz biztosított önerő: 12.832.000,-

Kiskőrös Város Önkormányzata 2019. júniusában projekt javaslatot nyújtott be a „Bölcsődei férőhelyek kialakítása, bővítése” c. felhívásra. A benyújtott projekt javaslat 2019. 10. 07-én pozitív elbírálásban részesült, melynek eredményeként Önkormányzatunk 141.321.551,-Ft, vissza nem térítendő támogatásban részesült. A tervezett fejlesztés keretében a Kiskőrösi bölcsőde komplex fejlesztése, férőhelybővítése valósul meg. A projekt megvalósítása az Új, hat csoportszobás óvoda kivitelezési munkálatainak befejezésével és az óvoda átadásával kezdődik meg, mivel jelenleg nem áll Önkormányzatunk rendelkezésére olyan ingatlan, épület, ahová a bölcsődés gyermekeket a kivitelezés ideje alatt elhelyezhetjük. Jelenlegi ütemezésünk szerint a jövő év tavaszán átadásra kerül az új óvoda, amellyel óvodai tagintézményünk 2 feladat ellátási helyen megszűnik és kiköltöznek az óvodások. Az óvodások kiköltözésével lehetőség adódik arra, hogy a bölcsődés korú gyermekek ideiglenesen átvegyék az óvodai épületet/ épületeket a bölcsőde felújítási munkálatai idejére.

14 fő férőhelybővítés

**A projekt címe: Együtt egy szebb jövőért**

A projekt azonosítószáma: EFOP- 1.5.3-16-2017-00102

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2020.06.04

Projekt tervezett fizikai befejezése:2023.01.31

**A beruházás tervezett és eddig teljesített kiadásai és forrásai:**

Projekt összköltsége: 499 852 216

Elnyert támogatás: 499 852 216

Megvalósításhoz biztosított önerő: 0,-

2017. évben Magyarország Kormánya felhívást tett közzé a kedvezményezett járásokban, az érintett önkormányzatok számára a humán közszolgáltatások fejlesztésének megvalósítására. A konstrukció egyik legfőbb célja a társadalmi felzárkózás érdekében a területi különbségek csökkentése, a minőségi humán közszolgáltatásokhoz való hozzáférés javítása.

A konstrukció további céljai a humán közszolgáltatások terén jelentkező szakemberhiány enyhítését szolgáló ösztönző programok megvalósítása,

- a hátrányos helyzetű csoportok foglalkoztathatóságra való felkészítése, a munkaerő-piacon való megjelenésének elősegítése,

- a helyi kisközösségek társadalom-szervező szerepének megerősítése,

- a vidék megtartó képességének erősítése, az ezzel kapcsolatos disszemináció támogatása, valamint a kultúrák közötti párbeszéd erősítése.

A pályázati konstrukció kiemelt célcsoportjai a hátrányos helyzetű, az aktív-, - idős és fiatalkorú lakosság, a helyi közszolgáltatásban dolgozók, a potenciális alkalmazottak, továbbá a nemzetiségek és etnikumok.

A projektben kötelezően vállalandó és megvalósítandó többek között a helyi szakemberhiányos humán közszolgáltatásban elhelyezkedő szakemberek számának növelése, a család és gyermekjóléti szolgálatok prevenciós szerepének megerősítése, a hátrányos helyzetű csoportok elsődleges munkaerőpiacra jutását - valamint a lakosság egészségmagatartásának fejlesztését célzó közösségi egészségnevelési és egészségfejlesztést támogató programok megvalósítása, a fiatalok közösségépítését, valamint a 18-30 éves korosztály helyben maradását ösztönző, a projekt keretében kialakított programok szervezése.

Kiskőrös Város Önkormányzata fontosnak tartja mindazon fejlesztések megvalósítását, amelyek a közszolgáltatások hozzáférhetőségének javítását, valamint a többletszolgáltatások nyújtását és előmozdítását segítik.

Ezen célok eléréséhez nyújt segítséget a fent említett pályázat, amely pozitív elbírálásban részesült. A projektet konzorciumi formában valósítja meg Önkormányzatunk Csengőd,- Soltvadkert, Akasztó és Tázlár települések önkormányzatával valamint a kiskőrösi Egészségügyi Gyermekjóléti és Szociális Intézmény, és a soltvadkerti Egyesített Szociális Intézmény bevonásával.

A sokrétű és igen szerteágazó feladatok ellátásához több együttműködő partner szervezetet is be kívánunk vonni a projektbe, annak érdekében, hogy az általuk ellátott, egyebekben alapfeladatukhoz kapcsolódó tevékenységük által még gördülékenyebben valósuljanak meg, valamint a célcsoportokhoz közvetlenül jussanak el és érvényesüljenek a projekt eredményei és céljai.

A projekt további erőssége, hogy általa új munkahelyek teremthetők, ez által csökkenthető a munkanélküliség a Kiskőrösi járásban, valamint a bevont települések szociális- és humán ágazataiban csökkenthető a humán erőforrás hiánya miatt jelentkező túlterheltség.

A projekt keretein belül 15 fő foglalkoztatására van lehetőség, akiket a fenntartási időszakban is tovább foglalkoztatnak a konzorcium tagjai.

**Projekt címe: Együttműködés a helyben foglalkoztatásért Kiskőrös járásban**

Projektazonosító: TOP-5.1.2-16-BK1-2017-00001

A Kormányhivatallal és az MBE Filadelfiával konzorciumi formában megvalósított projekt

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2018.09.01

Projekt fizikai befejezése: 2021.11.29

**A beruházás tervezett és eddig teljesített kiadásai és forrásai:**

Projekt összköltsége: 279.130.000,-Ft

Támogatás összege: 279.130.000,-Ft

Önerő: 0 Ft

A projekt átfogó célja a járás foglalkoztatási viszonyainak javítása érdekében, célzott képzési programok keretében, a konkrét helyi vállalkozói igényekre épülve, az önkormányzatok, foglalkoztatók és képző intézmények együttműködésére alapozva elősegíteni a megfelelő képzettségű munkaerő biztosítását. Közvetlen célja a járásban működő vállalkozások szakképzett munkaerő-hiányának csökkentése. A projektben befektetés-ösztönzési tevékenység valósul meg az új befektetések vonzása céljából, hogy emelkedjen a munkaerő-megtartási képessége, csökkenjen az elvándorlás. A paktum partnerség eredményeképpen olyan együttműködési mechanizmusok alakulnak ki, amelyek hosszú távon, járási szinten, egyéb fejlesztési területeken is hasznot jelentenek a járási szereplőknek.

Eddigi eredmények 2020.06.30. napjáig:

Munkaerőpiaci programokban résztvevők száma: 164 fő

Álláshoz jutók száma: 100 fő

Álláshoz jutók közül a támogatás után 6 hónappal állással rendelkezők száma: 61 fő

**Projekt címe: Ipari terület fejlesztése Kiskőrösön**

Projektazonosító: TOP-1.1.1-16-BK1-2020-00029

Támogatási kérelem 2020.03.31 benyújtva, elbírálás alatt

**A beruházás megkezdésének időpontja és várható befejezési időpontja:**

Projektmegvalósítás tervezett kezdete: 2020.01.01.

Projektmegvalósítás tervezett befejezése: 2022.09.30.

**A beruházás tervezett és eddig teljesített kiadásai és forrásai:**

Projekt összköltsége: 109.000.000,-

Igényelt támogatás összege: 109.000.000,-

Önerő: 0 Ft

Tervezett beruházás: (út és szennyvíz)

A tervezett fejlesztés zöldmezős beruházás, a település külterületén lévő két ingatlant érint: Kiskőrös 0560/128 hrsz. és Kiskőrös 0560/131 hrsz. Mindkét ingatlan az önkormányzat kizárólagos tulajdonában van.

Kiskőrös 0560/128 hrsz. ingatlant érintő fejlesztések:

A 0560/128 hrsz jelenlegi hasznosítása főleg mezőgazdasági, összese 14,58 ha. Ebből a legnagyobb terület, 11 ha legelő, de van a területen erdő és fásított terület is, valamint kivett út. A projekt megvalósításával 5 ha-on kerül kialakításra az ingatlanon ipari terület, mely bérbeadható. A későbbiekben a kihasználás függvényében bővíthető lesz az iparterület. Ez a fejlesztés fontos a település gazdaságának jövőbeli fejlesztése szempontjából is, mivel jelenleg nem áll rendelkezésre olyan bővíthető gazdasági felhasználású terület a városban, ahol a befektetőket korszerű körülmények biztosításával fogni lehet. A közműfejlesztés megteremti a lehetőséget arra, hogy az ingatlanon elkezdődhessen az ipari hasznosítás. Jelenleg a területen nincsen víz- és szennyvíz közmű. Ezért szükséges a terület vízellátásához és szennyvízelvezetéséhez a meglévő rendszerek fejlesztése. A tervezett beruházás az ingatlan vízellátására és az ingatlanon keletkező szennyvíz elvezetésére vonatkozik, meglévő viziközmű rendszerek fejlesztésével, bővítésével. A városi vízhálózat vége (DN 100 KG-PVC) a 0560/131 hrsz-ú földúton 0563/37 ingatlan előtt található feltalaj tűzcsappal a végén.

Ettől a ponttól lehet a vízhálózatot bővíteni, DN 110 KPE vezetékkel, a földút vonalát követve cca. 490 métert. A vezetéken vélhetően 1000-1200 l/perc tüzivizet lehet majd vételezni, tűzcsapon keresztül. A szükséges tűzoltó vízmennyiséget (3000 l/perc – 1000 l/pec = 2000 l/perc) az ingatlanon belül kialakítandó tüzivíz tárolóval kell biztosítani. A beruházás során DN 110 KPE vízhálózat építés 490 m-en és DN 100 FF 3 db tűzcsap létesítése tervezett. Az érintett ingatlanon nincsen szennyvízelvezető hálózat. A városi szennyvízrendszer a vége a 102 hrsz-ú ingatlanon, a városi szennyvíztisztító telep előtt található az 53-as út túloldalán, gravitációs szennyvíz tisztító akna formájában. Az ipari területről csak szennyvíz átemelő közbeiktatásával, nyomóvezetékkel lehet a befogadóba eljuttatni a szennyvizet. A nyomóvezetéket a 0560/131 hrsz-ú földúton kell elvezetni egészen az 53-as számú közútig, majd az alatti átvezetéssel lehet bekötni a befogadó tisztító aknába. A projekt megvalósítása során 1 db szennyvízátemelő kerül megépítésre, és DN 90 KPE nyomóvezeték kiépítése valósul meg 820 m-en keresztül 20 m-es szakaszon a közút alatti átvezetéssel.

Kiskőrös 0560/131 hrsz. ingatlant érintő fejlesztések:

Kiskőrös 0560/131 hrsz. ingatlan jelenleg kivett út összesen közel 1 ha-os terület a település külterületén. Ez a kivett út földút, mely az ipari terület megközelítése miatt került a projekt fejlesztési helyszíneként is megjelölve. A bekötőút az 53-as számú főútról indul, melyhez 50 m-en keresztüli becsatlakozásának kiépítéséhez a Magyar Közút NZrt. közútkezelői hozzájárulását kiadta az önkormányzat számára. A kiépítendő bekötőút az országos közúthoz R=15 m-es sugárral csatlakozik. A tervezett úton két db jobbos ívet terveznek kiépíteni R=12 m és R=100 m-es sugarakkal. A tervezési szakasz hossza 247 m. A tervezett út követi a földút magassági vonalvezetését. Az út szélessége 6 m lesz kétoldali 2,5%-os oldaleséssel. Az útpadka szélessége 1 m-es, oldalesése 5%-os. A csapadékvíz elvezetése az út keresztirányú elvezetésével biztosított az út mindkét oldalán kialakított szikkasztóárokba. A meglévő földút homokos talajú. Ebből kifolyólag a megépítendő pályaszerkezet az alábbi:

4 cm AC-11 N aszfalt kopóréteg

6 cm AC-16 N aszfalt kopóréteg

15 cm M22 burkolatalap

25 cm M56 burkolatalap

Földmű textília 200-s

A tervezett bekötőút „Elsőbbségadás kötelező” táblával csatlakozik a főúthoz, valamit 40 km/h sebességkorlátozást terveznek a bekötőútra kihelyezni. A kiépített útszakasz végére „Egyéb veszély” földút jelzőtáblát helyeznek majd ki. Az útépítés meglévő közművet nem érint, mert a területen jelenleg nincs közmű.

A projekt keretében a területen zajló közműkiépítést célzó munkálatokat és az útépítést összehangolt kivitelezéssel szükséges megvalósítani.

**Projekt címe: A kiskőrösi kistermelői piac infrastrukturális fejlesztése**

Projektazonosító: TOP-1.1.3-16-BK1-2017-00009

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2018.01.01

Projekt fizikai befejezése: 2022.05.23

**A beruházás tervezett és eddig teljesített kiadásai és forrásai:**

Projekt összköltsége: 450.000.000,-

Támogatás összege: 280.000.000,-

Önerő: 170.000.000,-Ft

Kiskőrös Város jelenlegi kistermelői piacának beszűkült bővítési-, fejlesztési lehetősége a mostani helyszínen nem teszi lehetővé egy korszerű, a mai követelményeknek megfelelő, színvonalas piac kialakítását. A meglévő kistermelői piac nem rendelkezik fedett elárusítóhelyekkel, méretét tekintve az elárusító helyek száma kevés és az adott területen azok nem bővíthetőek. A piac térburkolata elavult, töredezett, nem javítható, tisztítása nem lehetséges. A piac területén meglévő, kis alapterületű piaccsarnok szintén elavult és csak részben képes kiszolgálni a termelői piac működését, a benne lévő kereskedelmi funkció nem kapcsolódik a kistermelői piac igényeihez. Ugyanez igaz az árusítókat és a vásárlókat kiszolgáló létesítményekre is. A felsorolt okok indokolták a piac szomszédságában lévő, használaton kívüli kereskedelmi áruház megvételét, melynek bázisán, illetve a hozzá tartozó telekingatlan felhasználásával immáron megoldhatóvá vált az új, minden igényt kielégítő kistermelői piac kialakítása.

A meglévő épület átalakításával a belső térben biztosítottá válik úgynevezett „kofapultos” értékesítés lehetőségével akár a mindennapi zöldség-gyümölcs árusítás, valamint ezt kiegészítő módon belső, zárható üzlethelyiségekben egyéb élelmiszerek kiskereskedelmi forgalmazása, szintén akár a hét minden napján. Az emeleti részen két lifttel és kettő le- és fel mozgó mozgólépcsős megközelítéssel egy egyterű üzlettér kerül majd kialakításra, valamint itt kerülnek elhelyezésre a piac üzemeléséhez, működéséhez elengedhetetlenül szükséges irodák. Természetesen a piac dolgozóinak, az árusítóknak, valamint a vásárlóközönség igényeire szabottan kerülnek kialakításra a kor színvonalának megfelelő kiszolgáló helyiségek is. Az átalakított épülethez szervesen kapcsolódó módon, de attól külön állóan kerül kialakításra egy úgynevezett fedett-nyitott, azaz felülről fedett, oldalról nyitott piacépület, melyben „kofapultos” árusításra alkalmas helyiségek, valamint a fő rendeltetést kiszolgáló egyéb helyiségek állnak majd az eladók és a vásárlóközönség rendelkezésére, szintén a XXI. század követelményeinek megfelelő kialakítással. A két épület egy acélszerkezetű fedett átjáróval kerül majd összekötésre, amely egyszerre biztosítja a vásárlók számára az épületek közötti kényelmes átközlekedést, illetve a nagyobb gépjárművek áthaladását az udvar irányába. Az ingatlan hátsó részén, az említett udvarban kerül elhelyezésre a nyitott piacrész, melynek részét képezi az úgynevezett „kisállat” kereskedelmi terület is. A nyitott piacrész egyaránt alkalmas lesz a klasszikus nyitott, első sorban idényjellegű zöldség-gyümölcs piac jelenlegihez hasonló rendszerben történő lebonyolítása mellett a vegyes árucikk kereskedelem számára is. Szintén az ingatlan hátsó részén kerül kialakításra egy korszerű hulladéktároló épület, amely a piac üzemelése során keletkező hulladékok feldolgozására, illetve elszállításig történő betárolására szolgál, a keletkező hulladék szelektív gyűjtésével és korszerű kezelésével.

A tervezés során a koncepció lényegi eleme volt egy városképbe jól illeszkedő, légies, természetközeli, ugyanakkor funkcionális köntösbe öltöztetett, egyszerűen és költséghatékonyan üzemeltethető létesítmény kialakítása. Ezt a koncepcionális célkitűzést szolgálják mind az átalakítással létrejövő piaccsarnok, mind az új fedett-nyitott piac épület esetében az alkalmazott korszerű épületszerkezeti, valamint épületgépészeti- és épületvillamossági megoldások, a betervezett anyagok, az alaprendeltetést és kiegészítő funkciókat kiszolgáló műszaki részletmegoldások és az alkalmazott építéstechnológia egyaránt. Az épületekhez méltó módon, azok funkcióját tökéletesen kiszolgálva, de az esztétikai szempontokat is szem előtt tartva kerülnek kialakításra a csatlakozó közterületi- és udvari parkolók, gyalogos- és gépjármű közlekedésre szolgáló burkolt felületek és parkolók, valamint a megfelelő méretű és kialakítású, három szintes növényállománnyal fedett zöldfelületek.

A tervezett beruházás ütemezetten kerül megvalósításra. Az első ütemben a meglévő, használaton kívüli kereskedelmi áruház komplett földszinti kialakítása-bővítése valósul meg, az emeleti részen a piac működését kiszolgáló egységgel. Ebben az ütemben történik a mozgólépcső és liftek elhelyezéséhez tartozó aknák kiépítése az építőmesteri szerkezetek megépítésével. A beruházás összköltsége ennek az ütemnek az esetében kb. bruttó 450 millió Ft. A második ütem során épül meg az átalakított épület emeleti eladótere a hozzá tartozó kiszolgáló helyiségekkel, valamint ezzel egy időben kerülnek elhelyezésre a felvonók és a két irányú mozgólépcső is. Ennek az ütemnek a várható kivitelezési összköltsége kb. bruttó 250 millió Ft. A harmadik ütemben az új fedett-nyitott piacépület komplett kivitelezésére kerül sor a szükséges belső parkolók, utak és egyéb burkolt felületek kialakításával együtt. A harmadik ütem kivitelezése nagyságrendileg bruttó 400 millió Ft összköltségen valósítható meg.

Kiskőrös Város új korszerű, a mai kor követelményeinek minden tekintetben megfelelő kistermelői piacának megvalósítása a jelen pillanatban már a küszöbön áll. Befejeződött a teljes komplexum ütemezett építési engedélyeztetése, elkészült az első ütem részletes kiviteli tervdokumentációja, így hamarosan megindul az első ütem kivitelezésére vonatkozó közbeszerzési eljárás, melynek sikeres lezárásával várhatóan jövő év elején megindulhatnak az építkezés munkálatai.

**Projekt címe: Kiskőrösi középületek energetikai fejlesztése**

Projektazonosító: TOP-3.2.1-16-BK1-2021- 00102

**A beruházás megkezdésének időpontja és várható befejezési időpontja:**

Támogatási Szerződés hatálybalépése: -

Projekt fizikai befejezése: 2022.05.23

**A beruházás tervezett és eddig teljesített kiadásai és forrásai:**

Projekt összköltsége: 177.508.505,-

Támogatás összege: 107.508.505,-

Önerő: 70.000.000,-Ft

**Projekt részletes bemutatása**

A projekt keretében 3 db Önkormányzat tulajdonában lévő épület energetikai korszerűsítése fog megtörténni:

1. Épület:

6200 Kiskőrös, Batthyány u. 2 hrsz 3013 ( BATTHYÁNY TAGÓVODA)

Az épület jelenlegi energetikai besorolása DD. Az épület 47 évvel ezelőtt épült. Alapterület 798,19 nm, fűtött térfogat: 2565,4 m3. Energetikai korszerűsítés keretében 2015-ben az elavult nyílászárók műanyag 3 kamrás nyílászárókra lettek cserélve, valamint megtörtént az épület homlokzati és födém szigetelése is. Homlokzati szigetelés típusa: ESP Polisztirolhab. Födémszigetelés típusa: PIR hab. Sajnos a korszerűsítésbe nem fért bele a fűtési rendszer korszerűsítése, amely jelenleg 2 db egyenként 135 KW-os teljesítményű 120 ES gázkazánnal van megoldva. A projekt keretében a kazánrendszer korszerűsítésre kerül, az elavult kazánokat 1 db 35 KW-os teljesítményű 1 db Viessmann Vitodens 100-W gázkazánra kívánjuk cserélni.

A projekt keretében a primer energia felhasználás, valamint a CO2 kibocsátás csökkentése és az energetikai hatékonyság növelése érdekében egy 10,36 KW teljesítményű Sharp370Wp napelemes rendszer a hozzá kapcsolódó Huawei Inverter bevezetése is a projekt szerves részét fogja képezni. A fejlesztés eredményeként az épület energetikai besorolása CC-re módosul.

2. Épület

6200 Kiskőrös, Petőfi tér 4. hrsz.: 2676 Kiskőrösi Petőfi Sándor Művelődési ház és Könyvtár

Az épület jelenlegi energetikai besorolása DD, vagyis korszerűt megközelítő. Alapterület 3266,1 m2, fűtött térfogat 12316,0 m3. Az épület jelenlegi nyílászárói aluminimum nyílászárók hőszigetelt üveggel.

Az épület födémszigetelése nem megoldott, nagy a hőveszteségi tényező, ezért jelen projekt keretében megtörténik az épület födém szigetelése 1807,9 m2-en. A szigetelés 2x10 cm vastagságban Austrotherm EPS AT-N150 hőszigetelő polisztirolhabbal lesz megoldva, amelyre egy MAPEPLAN M műanyag szigetelőlemez kerül ragasztott kivitelben. Sajnos az épület jelenlegi fűtési rendszer önmagában nem megfelelő, ezért ennek korszerűsítése szintén szükséges a projekt keretében. A jelenlegi fűtési rendszer: 2 db 55 KW teljesítményű Radiant RK55-ös gázkazán, a hozzá kapcsolódó acéllemez lapradiátorokkal, központi fűtési rendszerrel. Ez a fűtési rendszer kerül kiegészítésre 1 db Clivet WBAN 202 (levegő- víz )hőszivattyúval. A fűtési rendszer korszerűsítésének részeként a művelődési ház nézőtéri részében található elavult radiátor rendszer elbontásra kerül és helyette 10 db kazettás fan-coil mennyezeti hőleadó kerül beépítésre.

Az energetikai hatékonyság növelése érdekében egy 22 KW teljesítményű Sharp típusú napelem rendszer bevezetése a hozzá kapcsolódó Huawei Inverterrel is a projekt szerves részét fogja képezni. A fejlesztés eredményeként az épület energetikai besorolása CC-re módosul.

3. Épület

6200 Kiskőrös Kőrisfa utca Hrsz: 3963/34 HAT CSOPORTSZOBÁS ÓVODA

Az épület teljesen új a használatbavételi engedélyt várhatóan a következő 1-2 hónapban kapja meg. Az épület alapterülete 1887,52 nm fűtött térfogat 5835,5 m3. Az épület jelenlegi energetikai besorolása: BB Az új építés miatt az épület szigetelése megoldott - homlokzati szigetelés típusa: ESP Polisztirolhab, födémszigetelés típusa: PIR hab -, a nyílászáróik 3 kamarás műanyag nyílászárók.

A fűtési rendszer jelenleg gáz+hűszívattyús rendszer. A rendszer műszaki paramétérei: 1 db Viessmann Vitodens 200W gázkazán 49 kW teljesítménnyel, valamint 4 db Viessmann Vitocal 200-S AWB-AC 201.D16 víz-levegő hőszivattyú 9,2 kW/db teljesítménnyel. Mivel az épület teljesen új ezért az épületen energetikai korszerűsítést nem kell végezni, egyedül a CO2 kibocsátás, valamint a primer energiafelhasználás csökkentése érdekében egy új Sharp 440Wp típusú napelemes rendszer kívánunk bevezetni 29,92 KW teljesítménnyel, a hozzá kapcsolódó Huawei Inverterrel. Napelem A fejlesztés eredményeként az energetikai besorolás változatlan marad.

**Projekt címe: Kubinyi Ágoston projekt**

**A beruházás megkezdésének időpontja és várható befejezési időpontja:**

Támogatási Szerződés hatálybalépése:2020.11.24

Projekt fizikai befejezése: 2021. december 31.

**A beruházás tervezett és eddig teljesített kiadásai és forrásai:**

Projekt összköltsége:29.800.000,-

Támogatás összege: 25.000.000,-

Önerő: 4.800.000,-Ft

Projekt részletes bemutatása

Kiskőrös Város Önkormányzata 2019. évben sikeres pályázatot nyújtott be a Kubinyi Ágoston pályázati felhívására, amely által új Petőfi kiállítást; „Költőnek szült anyám!” címmel valósít meg az idei évben. Az idei kiírás keretében az állandó kiállítás tovább fejlesztése valósulhat meg, infokommunikációs technológiai eszközök beszerzésével és beépítésével, valamint kisebb volumentű infrastrukturális munkálatok elvégzésével.

**Projekt címe: Liget utca járdafelújítás**

**A beruházás megkezdésének időpontja és várható befejezési időpontja:**

Támogatási Szerződés hatálybalépése: -

Projekt fizikai befejezése: 2022. december 31.

**A beruházás tervezett és eddig teljesített kiadásai és forrásai:**

Projekt összköltsége: 18.983.389,-

Támogatás összege: 12.339.203,-

Önerő: 6.644.186,-Ft

Az utcában jelenleg meglévő járdák kialakítása aszfalt burkolatú, ezek építésének éve az 1980-as évektől kezdődően feltételezhető. Az utca Damjanich János felőli végén (II. szakasz) fellelhető, újabban (jellemzően az elmúlt 2-3 évben) épített járdaszakasz jó állapotú, aszfalt burkolattal rendelkezik két oldalról az épülethez tartozó beton kocsibehajtó felülettel rendelkezik. A járda I. és II. szakaszain a járda mellett álló fák gyökérzete több helyen alánőtt a burkolatnak, felnyomta azokat, töredezett, balesetveszélyes.

Az vizsgált szakasz töredezett, megemelkedett balesetveszélyes felületek találhatók.

MEGLÉVŐ JÁRDASZERKEZETEK RÉTEGEI

1. 3 cm öntött aszfalt burkolat

15 cm tömörített „CKT” aljzaton

A burkolatok állapota az építésük korának megfelelő. Sok helyen repedezett, a fák gyökerei alánőttek, felnyomták az aszfaltréteget. A túlnőtt fákat a tél során a Megrendelő kivágatta, helyükre méretben illő fák telepítését tervezi. A járda szélessége az I. szakaszon 2,80 méter, míg a II. szakaszon 2,20 méter. A területen Ún. úszótelkes beépítés található, a társasházak közötti zöldfelületek szolgálnak parkolóként. Az I. szakasz mentén 3, míg a II. szakasz mentén 9 kapubehajtó keresztezi a meglévő járdát. A helyszíni bejárás során megállapítható, hogy a járda felületében 2 csatorna valamint 1 akna fedlap található, amelyek szintbe emelését a kivitelezés során meg kell oldani. A járdát több helyen keresztezi közművezeték azok szükségszerű védelembe helyezéséről a kivitelezés alatt gondoskodni kell.

TERVEZETT JÁRDA MŰSZAKI PARAMÉTEREI

A tervezett járda 447 fm hosszon egységesen 1,50 m szélességben készül.

A meglévő aszfalt burkolat felszedése és hulladékkezelőbe történő elszállítása (ártalmatlanítása) után a járda tükör kiemelése a gyökérrel jelentős mértékben átszőtt területen történik. A kivágott fák tuskóinak talajba történő bemarása nem képezi részét jelen munkának.

A járda mindkét oldalán a zöldfelületekhez és az útcsatlakozásokhoz beton kerti szegéllyel csatlakozik, amelynek megtámasztásáról helyszíni beton talpgerenda gondoskodik.

A tervezett térkő burkolat zökkenésmentes legyen. (Leier Rollo, Barabás Gerecse vagy Semmelrock Citytop)

tervezett járda rétegei általános helyen:

- 6 cm szürke térkő burkolat

- 5 cm ágyazati kő (2-4 mm)

- 15 cm tömörített dolomit burkolat alap (0-22 mm)

kapubehajtóknál:

- 8 cm szürke térkő burkolat

- 5 cm ágyazati kő (2-4cm)

- 20 cm tömörített dolomit burkolat alap (0-22 mm)

Az aktív Magyarországért felelős kormánybiztos a Szabadidősport-eseményszervezők Országos Szövetsége bevonásával a korábbi évekhez hasonlóan 2021-ben is kiírta az Országos futópálya-építési Programot. A program célja magyarországi városokban 800 és 1000 méter közötti rekortán borítású futópályák kialakítása.

Kiskőrös Város Önkormányzata sikeresen pályázott és 2021. évben 800 méter hosszú futópálya építését tervezi a 1873/7 helyrajzi számú záportározó köré. A beruházás összköltsége az indikatív árajánlat alapján: 63.474.600, Ft, amelyhez 30.000.000, -Ft a központi költségvetési támogatás.

**Az elkövetkezendő időszak fejlesztési elképzelései**

1. A Kormány a 240/2014/EU bizottsági rendeletnek megfelelően széleskörű társadalmi párbeszédet folytat Magyarország 2021-2027 közötti uniós fejlesztési tervéről.

Jelenleg az alábbi operatív programok társadalmi egyeztetése folyik:

[Digitális Megújulás Operatív Program Plusz (DIMOP Plusz)](https://www.palyazat.gov.hu/digitalis_megujulas_operativ_program_plusz)

[Emberi Erőforrás Fejlesztési Operatív Program Plusz (EFOP Plusz)](https://www.palyazat.gov.hu/emberi_eroforras_fejlesztesi_operativ_program_plusz)

[Magyar Halgazdálkodási Operatív Program Plusz (MAHOP Plusz)](https://www.palyazat.gov.hu/magyar_halgazdalkodasi_operativ_program_plusz)

[Gazdaságfejlesztési és Innovációs Operatív Program Plusz (GINOP Plusz)](https://www.palyazat.gov.hu/gazdasagfejlesztesi_es_innovacios_operativ_program_plusz)

[Integrált Közlekedésfejlesztési Operatív Program Plusz (IKOP Plusz](https://www.palyazat.gov.hu/integralt_kozlekedesfejlesztesi_operativ_program_plusz)[)](https://dev.palyazat.gov.hu/integralt_kozlekedesfejlesztesi_operativ_program_plusz)

Környezeti és Energiahatékonysági Operatív Program Plusz (KEHOP Plusz

[Terület- és Településfejlesztési Operatív Program Plusz (TOP Plusz)](https://www.palyazat.gov.hu/terulet_es_telepulesfejlesztesi_operativ_program_plusz)

[Végrehajtás Operatív Program Plusz (VOP Plusz)](https://www.palyazat.gov.hu/vegrehajtas_operativ_program_plusz)

1. A területfejlesztésről és területrendezésről szóló 1996. évi XXI. törvény (Tftv.) 2020. július 1-én hatályba lépett módosítása létrehozta Magyarország legújabb kiemelt fejlesztési térségét, a 99 települést magába foglaló Közép-Duna Menti Kiemelt Térséget. A Közép-Duna Menti térség kiemelt térséggé nyilvánítására vonatkozó igényt az a törekvés is erősítette, hogy a térségben várható nagyberuházások építése idején jelentkező magas létszámú humán erőforrás szükséglet biztosítása egyedi intézményfejlesztési és együttműködési igényeket támasztanak, amely elvárások a hosszútávon fenntartható térségfejlesztés megvalósítása szempontjából megfelelő alapokat és lehetőségeket teremtenek.

Ezen települések közé tartozik városunk is.

1. Az évszázad beruházásaként is emlegetett Paks2 komoly fellendülést hozhat Pakson és a környező megyékben. Szervezetek, intézmények, önkormányzatok sokaságát érintő, számos szakterületre kiterjedő együttműködés szolgálja azt, hogy a régió kivehesse részét a projektből és élvezze annak előnyeit. Szintén e térségi városok egyike Kiskőrös.